RTS :: Šešelj upozorava da bi Priština mogla da traži ulazak u "mali Šengen"\nPolitika Šešelj upozorava da bi Priština mogla da traži ulazak u "mali Šengen"\nčetvrtak, 14. nov 2019, 14:24 -> 14:34\nŠešelj upozorava da bi Priština mogla da traži ulazak u "mali Šengen"\nLider SRS-a Vojislav Šešelj je izrazio bojazan da bi u slučaju uvođenja "malog Šengena" počeo pritisak zapadnih zemalja i da bi u jednom trenutku albansko rukovodstvo u Prištini poslalo svoju delegaciju, koja bi imala isti status kao Srbija, Severna Makedonija i Albanija.\nVojislav Šešelj je novinarima u Skupštini Srbije izjavio da je važno šta se dešava, kako je rekao, sa statusom takozvanog nezavisnog Kosova ukoliko albanski premijer Edi Rama odluči "da dovede i prištinsku delegaciju i uključi je u taj sporazum".\nŠešelj je izrazio bojazan da bi u slučaju uvođenja "malog Šengena" počeo pritisak zapadnih zemalja i da bi u jednom trenutku albansko rukovodstvo u Prištini poslalo svoju delegaciju, koja bi imala isti status kao Srbija, Severna Makedonija i Albanija.\nŠešelj je rekao da očekuje da mu predsednik Aleksandar Vučić "razjasni šta u tom slučaju".\nZatražio je od Vučića odgovor na pitanje šta je to što može da donese "mini Šengen", a ne može CEFTA sporazum i naveo da je u okviru tog sporazuma Kosovo bilo prisutno sa zvezdicom, odnosno kao teritorija kako je propisano Rezolucijom 1244.\nKomentarišući optužbe u vezi sa prodajom oružja na račun oca ministra unutrašnjih poslova Nebojše Stefanovića, Šešelj je napomenuo da je vrlo oprezan sa onim što dolazi od prozapadne opozicije.\nTakođe, ne interesuju ga ni izjave Stefanovića, već insistira da se javnosti pruži objektivan i istinit odgovor na pitanje – da li je Krušik prodavao privatnim firmama oružje ispod cene, odnosno da li je prodavao oružje ispod cene po kojoj ga prodaje SDPR.\nUpitan da li će sutra prisustvovati dijalogu vlasti i opozicije u Skupštini uz posredovanje Evropskog parlamenta, Šešelj je poručio da nema nameru da učestvuje gde god da posreduju stranci.\nSRS ponovo traži ukidanje javnih izvršitelja\nKako i zašto nestaju zaštićeni svedoci\nNovi protest "Jedan od pet miliona" posvećen Oliveru Ivanoviću\nU novom zakonu o vojsci i ono što podseća na slavne pobedničke godine


Savremena tehnologija u nastavi - ITAcademy Junior\nUPOTREBA TEHNOLOGIJE U OBRAZOVANJU\nPravi izbor za zanimljivo i efikasno sticanje znanja\nNastava na ITAcademy JUNIOR obogaćena je najmodernijom tehnologijom, pažljivo odabranom u svrhu što kvalitetnijeg usvajanja IT znanja.\nSvaki polaznik ima svoj laptop i tablet na kojima radi tokom časa i na taj način naučeno odmah primenjuje u praksi.\nCoding Awbie (magnetni blokovi)\nRoboti: mBot i Ultimate 2.0\nPomoću ovih robota polaznici razvijaju znanja iz inženjeringa i matematike. Učenici sklapaju robote na više od 20 načina, a potom ih pomoću jednostavnog blok kodiranja programiraju da izvršavaju različite komande.\nPomoću ovog seta polaznici bez ikakvog alata sklapaju i dizajniraju robota. Nakon toga, koristeći već poznatu Swift platformu, programiraju ga da se kreće na različite načine.\nPomoću lego kockica, namenjenih za edukaciju i usvajanje STEM znanja, vaše dete gradi zupčanike, poluge, točkove i osovine i tako uči o njihovom funkcionisanju.\nOvi roboti predstavljaju STEM alate i namenjeni su deci starijeg uzrasta kako bi naučila da programiraju u kodu i dodatno razvila znanja iz nauke, tehnologije, inženjeringa, matematike.\nSpoj lego kockica i softvera omogućava vašem detetu da programira senzore pokreta, položaja, motora i da tako stekne znanja iz prirodnih nauka.\nSet se sastoji iz više od 50 elektronskih komponenti i 180 delova i omogućava detetu da iskaže svoju kreativnost bez softverskih i hardverskih ograničenja. Pomoću ovog sredstva vaše dete savladava osnove Linux programiranja i elektronike.\nOvaj set služi da polaznici grade mini-hidroelektrane, solarne i vetroturbine, čime istražuju danas veoma važne koncepte obnovljive energije.\n3D olovka omogućava učenicima da crtaju u 3 dimenzije, direktno stvarajući opipljive predmete. 3D štampač štampa objekte sloj po sloj i tako stvara sve – od delova za mašine, preko igračaka, do ljudskih organa. 3D skener prikuplja informacije o trodimenzionalnim objektima i na osnovu njih stvara digitalni model.\nNamenjen je polaznicima od 12 do 14 godina, dozvoljava im da istražuju mehaničke principe, mašine na motorni pogon, cevi, cilindre, rezervoare i tako se upoznaju sa inženjerskom i naučnom praksom.\nZahvaljujući ovakvoj tabli, predavač može da koristi različite materijale na radnoj površini, da markira, uvećava, podvlači, crta pomoću dodira. Na taj način polaznici lakše prate gradivo i imaju mogućnost da lekcije čuvaju na svojim uređajima putem opcije za deljenje.\nReč je o spravi sa ugrađenom osetljivošću na glas. Polaznici postavljaju niz pitanja i dobijaju odgovore o prirodnim pojavama, istorijskim događajima, sadržajima knjiga i slično.\nNaočare za virtuelnu realnost omogućavaju učenicima vizuelizaciju gradiva i tako im pomažu da se što bolje unesu u nastavni proces i dobiju potrebne informacije. Reč je o često upotrebljavanom sredstvu na ITAcademy JUNIOR.\nOvaj nagrađivani edukativni alat predstavlja veliki multitouch ekran koji reaguje na dodir nogu i ruku. Pod ujedinjuje učenje sa fizičkom aktivnošću i tako razvija mentalne i motoričke veštine kod deteta. Polaznicima je na raspolaganju niz aktivnosti: od edukativnih kvizova, preko učenja brojeva i oblika, pa sve do sviranja klavira i igranja fudbala i pingponga.


Kompanija Univerexport sa tri nove prodavnice u Beogradu i Novom Sadu - Retail Serbia\nOtvaranje 154 po redu prodavnice Grupe Univerexport ispraćeno je poklon paketima, cegerima za kupovinu, gratis dezinfekcionim sredstvima i kupovinama, zanimljivim foto konkursom i brojnim artiklima na sniženju.\nSveže meso sa sopstvene farme iz Bačke Palanke, proizvodi robne marke sa odličnim odnosom cene i kvaliteta, organski artikli i vina iz lične proizvodnje, samo su deo velike priče o domaćem trgovinskom lancu koji neguje domaću tradiciju već 30 godina. Meso iz Bačke Palanke, sopstvene Univerexport-ove farme do polica novog objekta stiže za 48 sati. Robne marke pod nazivom Naše najbolje, Baš baš i Daj daj su pravi spoj dobrog kvaliteta, a cene prilagođene svačijem džepu. Potrošače u novoj prodavnici očekuju svakodnevna sniženja najprodavanijih artikala, nedeljna akcija koja traje od petka od narednog četvrtka i dvonedeljna kataloška akcija. Kupovina će biti dodatno olakšana i mogućnošću obavljanja iste na dve samouslužne kase, a prostor od 570m2 će sasvim zadovoljiti potrebe i velikih i malih svakodnevenih kupovina, naveli su iz kompanije.\nNakon Mirijevskog bulevara, za dve nedelje, 28. maja Univerexport otvara još jedan maloprodajni objekat na Novom Beogradu, na adresi Jurija Gagarina 20-0.\nKompanija je nastavila širenje maloprodajne mreže i otvaranjem nove prodavnice u Novom Sadu na adresi Branka Bajića 9. Na oko 300m2 prodajnog prostora, sa posebnim odeljenjima voća i povrća, svežeg mesa, delikatesa, zdrave i organske hrane, nova komšijska radnja će ponuditi potrošačima na Novoj Detelinari iskustvo kupovine u domaćem trgovinskom lancu. Sa pažljivo odabranim asortimanom koji broji blizu 5000 artikala, potrošači će na jednom mestu moći da kupe sve što im je neophodno. Radno vreme nove prodavnice je od 7 do 22 časa, svakim danom od ponedeljka do nedelje. U skladu sa zdravstvenom situacijom u svetu, na dan otvaranja podeljeno je 1000 dezinfekcionih sredstava, preduzete su sve mere zaštite, a posebna pažnja usmerena na broj potrošača unutar same prodavnice.\nUniverexport, Beograd,\tNovi Sad,\tProdavnice,\totvaranje\tobjekat\tširenje mreže\tmaloprodajna mreža\nDatum poslednje izmene 15 maj 2020


SRBIJA POTPISALA REVIDIRANU KONVENCIJU O KINEMATOGRAFSKOJ KOPRODUKCIJI: Srbija više nije u obavezi da sklapa posebne bilateralne ugovore sa zemljama koje su potpisnice konvencije. Konvencija precizira i korekciju procenta minimalnog nacionalnog učešća da bi se audio-vizuelno delo nazvalo koprodukcionim. U bilateralnim koprodukcijama taj procenat je snižen sa 20 na 10 odsto, dok je u multilateralnim spušten sa 10 na pet odsto. Konvencija predviđa povećanje procenta kada je reč o većinskom učešću u multilateralnim koprodukcijama i to sa 50 na 80 odsto, odnosno sa 80 na 90 odsto u bilateralnim koprodukcijama\nMinistar kulture i informisanja, Vladan Vukosavljević, potpisao je 31. januara 2017. godine, u Roterdamu, revidiranu Konvenciju Saveta Evrope o kinematografskoj koprodukciji, koja će omogućiti učešće u koprodukcijama i sa zemljama van Evrope.\nSrbija je tako zajedno sa Holandijom, Grčkom, Slovenijom, Češkom, Luksemburgom, Norveškom, Maltom i Italijom među prvim potpisnicima ove konvencije iz Evrope, a očekuje se da ostale evropske države to učine u toku 2017. godine.\nPotpisivanjem konvencije, Srbija više nije u obavezi da sklapa posebne bilateralne ugovore sa zemljama koje su potpisnice konvencije.\nPored toga, to daje mogućnost našoj zemlji da bude aktivan učesnik u kreiranju odgovarajućih efikasnih mehanizama saradnje u oblasti kinematografije, saglasno tehnološkom razvoju, novim finansijskim mehanizmima i audio-vizuelnoj praksi.\nKonvencija precizira i korekciju procenta minimalnog nacionalnog učešća da bi se audio-vizuelno delo nazvalo koprodukcionim.\nU bilateralnim koprodukcijama taj procenat je snižen sa 20 na 10 odsto, dok je u multilateralnim spušten sa 10 na pet odsto, što će osloboditi deo budžeta za podršku audio-vizuelnoj industriji, s obzirom na to da će minimalno učešće od pet odsto usmeriti mnoge domaće producente da traže partnere među članicama Eurimaža.\nTakođe, nova konvencija predviđa povećanje procenta kada je reč o većinskom učešću u multilateralnim koprodukcijama i to sa 50 na 80 odsto, odnosno sa 80 na 90 odsto u bilateralnim koprodukcijama.\nIzvor: Vebsajt Vlade, 31.01.2017.


AUTO-PUTEM PA KROZ NJIVU NA DIVLJAKA: Vozači gaze do Niša preko polja i livada!\n18:37h POROĐAJ NASRED PANČEVAČKOG MOSTA! Saobraćaj u zastoju, JEDNA BEBA NIJE MOGLA DA ČEKA! Hitna se uputila na lice mesta\nDR NESTOROVIĆ PONOVO BRILJIRA: Srbi maske nose kao RAJF, dobro je što mladi 50\t321\nPRVA FOTOGRAFIJA IZ BOLNICE, ČEDA SE OGLASIO NA TVITERU: Premoren sam, 120\t509\nHITNO UPOZORENJE RHMZ: Pljuskovi sa gradom pogodiće OVAJ DEO zemlje u NAREDNIH 8\t25\nOno kad nećeš da platiš putarinu\n03.05.2017. 17:13h 24.05.2017. 23:52h\nBEOGRAD - Na srpskim koridorima tokom prošle godine je zatvoreno čak 39 "divljih izlaza" sa auto-puta. Najviše ih je bilo na delu od Beograda do Niša, gde je otkriveno 18 ilegalnih prolaza, dok je uklonjen još 21 izlaz na ostalim deonicama ka Šidu i Subotici.\nU "Putevima Srbije" kažu da je u ukupnom saobraćaju tokom 2016. godine zabeleženo 8.117 vozila koja su izbegla plaćanje putarine. U "Putevima" su izračunali da je ovom preduzeću u poslednjih pet godina zbog manipulisanja karticama i dokumentima za besplatan prolaz auto-putem i zbog korišćenja "divljih izlaza" naneta šteta od 23.346.690 dinara, pišu Večernje novosti.\nU "Putevima" objašnjavaju da mobilne ekipe za snimanje saobraćaja relativno brzo uočavaju vozila koja su izbegla plaćanje putarine, izlaskom na takozvane divlje prolaze, i da odmah upućuju dopise kako bi se zatvorili.\n- U decembru, kada vremenski uslovi ne dozvoljavaju upotrebu zemljanih, neasfaltiranih puteva i kada pada sneg, naplativost putarine je 100 odsto, jer tada vozači nisu u mogućnosti da koriste "divlje prolaze" zbog njihove neprohodnosti - navode u ovom javnom preduzeću.\n- I pored relativno brzog uočavanja divljih izlaza i njihovog zatvaranja, dešava se da na istim mestima ili u blizini već saniranih nelegalnih izlaza ograda bude ponovo otvorena. JP "Putevi Srbije" je ovim radnjama oštećeno ne samo za iznos neplaćene putarine, već i za nadoknadu koju plaća preduzećima za održavanje, sanaciju i zamenu uništene opreme puta.\nOd 2011. do 2016. godine protiv 2.089 učesnika u saobraćaju koji su napravili 7.923 zloupotrebe podnet je zahtev za preduzimanje zakonom propisanih mera. Od ukupnog broja prijava, Odsek analitike je podneo krivične prijave protiv 672 učesnika u saobraćaju koji su 6.506 puta izvršili zloupotrebu.\n- Kao rezultat aktivnosti koje se preduzimaju u Odseku za naknadnu naplatu, iz godine u godinu se beleži opadanje učešća takvih vozača u ukupno ostvarenom saobaćaju - kažu u "Putevima".\n- Broj registrovanih "odbeglih" vozila u ukupnom saobraćaju u 2016. godini bio je za 17.007 manji u odnosu na 2012. godinu, kada ih je bilo 25.124. Zahvaljujući Odeljenju za nadzor naplate putarine, u 2016. godini naplativost putarine po vozilu iznosi 99,92 odsto i najveća je u Evropi.Najčešći način izbegavanja plaćanja putarine je vožnja odmah iza vozila za koje je naplaćena putarina. To se dešava kada vozilo prolazi kroz naplatnu stanicu bez zaustavljanja, odmah iza vozila koje je platilo putarinu, koristeći podizanje rampe za automobil koji je platio putarinu.\n- Pošto se naplata putarine odvija pod kamerama koje sve beleže, protiv ovih nesavesnih vozača Odsek za naknadu naplatu pokreće postupak za nadoknadu pričinjene štete - navode u "Putevima".\n- Oni su proverom svih registrovanih vozila za koja nisu plaćene putarine na naplatnim stanicama izdvojili 2.308 slučajeva s kompletnim podacima potrebnim za izdavanje računa za neplaćenu putarinu i tom prilikom je ostvaren prihod naknadnom naplatom u iznosu od 2,2 miliona dinara.\nAutor: Foto: Tanjug Dušan Aničić\nNOVAKA NAZIVAO PSHIČKIM BOLENSIKOM: Čuveni Italijan PONOVO UDARIO na Đokovića, za njega Srbin nikad neće biti najbolji!\nPOROĐAJ NASRED PANČEVAČKOG MOSTA! Saobraćaj u zastoju, JEDNA BEBA NIJE MOGLA DA ČEKA! Hitna se uputila na lice mesta 1\nDR NESTOROVIĆ PONOVO BRILJIRA: Srbi maske nose kao RAJF, dobro je što mladi imaju zapaljenje pluća 50\t321\nPRVA FOTOGRAFIJA IZ BOLNICE, ČEDA SE OGLASIO NA TVITERU: Premoren sam, kiseonik me je sačuvao, bolovi me kidaju 120\t509


Nedostupni podaci o zdravstvenoj zaštiti i javnim nabavkama - spikoalicija.rs\nNaslovna Praksa Domaća praksa Nedostupni podaci o zdravstvenoj zaštiti i javnim nabavkama\nNedostupni podaci o zdravstvenoj zaštiti i javnim nabavkama\nIzveštaj koalicije prEUgovor o napretku Srbije u poglavljima 23 i 24 – novembar 2020\nNema napretka kada je reč o primeni Zakona o slobodnom pristupu informacijama od javnog značaja.\nŠtaviše, kriza izazvana pandemijom COVID-19 dodatno je iskorišćena kako bi se građanima ograničio pristup informacijama, ne samo tokom vanrednog stanja, već i nakon njegovog ukidanja.\nNije obezbeđen pristup informacijama čak ni kada je reč o najbitnjim podacima – onima koji govore o broju zaraženih, izlečenih i umrlih od bolesti COVID 19. Vlada Srbije je zaključkom od 28. marta 2020. (objavljen 6. 4. 2020) donela odluku o uspostavljanju posebnog informacionog sistema COVID-19.171\nNa osnovu te odluke, ovaj sistem uspostavlja i vodi Institut za javno zdravlje „Dr Milan Jovanović Batut”, uz tehničku podršku Kancelarije za informacione tehnologije i elektronsku upravu i Republičkog fonda za zdravstveno osiguranje. Između ostalog, predviđeno je da sistem od zdravstvenih ustanova prikuplja centralizovane informacije o ljudima koji su preminuli od posledica COVID-19, o izlečenima od te bolesti, o pozitivno i negativno testiranima, o licima kojima je izrečena mera samoizolacije itd. Postoji obaveza dnevnog ažuriranja podataka do 14 časova.\nOvako prikupljene informacije trebalo je da posluže kao osnova za podatke koje su članovi Kriznog štaba i predstavnici Vlade saopštavali na svakodnevnim konferencijama za štampu, kao i za objave na sajtu Vlade Srbije. Međutim, u vezi sa tim su se javile kontroverze. Neki od članova Kriznog štaba su javno tvrdili da nisu imali pristup bazi podataka.173 Štaviše, ni baza podataka na sajtu Vlade nije uvek bila ažurirana, pogotovo kada je reč o broju pacijenata po pojedinim opštinama. Najviše razloga za zabrinutost donelo je objavljivanje podataka u izveštaju Balkanske istraživačke novinarske mreže (BIRN) 22. 6. 2020. godine.\nIstraživački novinari su, na osnovu podataka za koje se tvrdi da potiču iz informacionog sistema COVID-19, zaključili da je između 19. 3. i 1. 6. 2020. bilo za 388 više preminulih pacijenata nego što je saopšteno.\nNovinari su u pribavljenim podacima takođe utvrdili postojanje rubrike „odobrilo Ministarstvo zdravlja”, što ukazuje na to da je Vlada kontrolisala koje će informacije iz baze biti saopštene. Institut „Batut” je protestovao zbog „tumačenja na osnovu netačnih podataka”, ali nije omogućio pristup originalnoj bazi, niti se osvrnuo na nalaze BIRN-a u vezi sa pripremom „izveštaja za Vladu”. Takođe, Institut je propustio da na bilo koji način reaguje na izjave političara koji su davali protivrečne informacije o tome kako se utvrđuje broj umrlih od bolesti COVID-19.\nKako bi se povratilo poverenje građana, Koalicija za slobodan pristup informacijama je, zajedno sa grupom od gotovo 90 NVO, podnela Institutu „Batut” zahtev za pristup informacijama 9. 7. 2020, tražeći pristup podacima iz originalne baze (osim ličnih podataka pacijenata). Batut je odgovorio 13. 7, tvrdeći da su tražene informacije već javno dostupne na internet stranici Vlade. Odlučujući po žalbi, Poverenik za informacije od javnog značaja i zaštitu podataka o ličnosti je 20. 8. 2020. naložio Batutu da tražene informacije dostavi u roku od sedam dana.178 Međutim, to nije učinjeno ni u novom odgovoru koji je Batut dostavio 16. 10. Naime, tom prilikom dostavljeni su samo zbirni podaci na mesečnom niovu (identični onima koji su već objavljeni), i to za celu zemlju. Takođe, nisu dostavljena ni imena lica koja imaju pristup informacionom sistemu. Kad je reč o podacima vezanim za pojedine opštine, Batut je tvrdio da ti podaci „nisu dostupni, usled intervencijama i unapređenju informacionog sistema COVID-19, od 6. 6. 2020”. Svrha ovih intervencija, o kojima ranije nije bilo reči, ostaje nepoznata.\nU međuvremenu je sumnje u nepotpunost baze podataka potvrdio i jedan od članova Kriznog štaba.\nNekoliko hiljada zdravstvenih radnika pokrenulo je peticiju kojom se zahteva smena celog Kriznog štaba zbog manipulacije podacima i iz drugih razloga.180\nNije bilo promena ni kada je reč o radu na izradi izmena i dopuna Zakona o slobodnom pristupu informacijama od javnog značaja, nakon poslednje verzije koja je objavljena na internet strani Ministarstva državne uprave i lokalne samouprave 5. 11. 2019.181 O tom Nacrtu možete pročitati više u prethodnim Alarm izveštajima.\nIzmene i dopune Zakona o slobodnom pristupu informacijama ne bi ni na koji način smele da umanje postignuti nivo prava građana. Obaveza davanja informacija treba da se odnosi na sva preduzeća u državnom vlasništvu.\nVlada treba da preduzme sve što je potrebno kako bi obezbedila izvršenje rešenja Poverenika i da tako ispuni svoju zakonsku obavezu.\nOrgani vlasti ne smeju da koriste „poverljivost” kao izgovor za uskraćivanje informacija javnosti, naročito u vezi sa kapacitetima institucija da se izbore sa zarazom. Naprotiv, trebalo bi da koriste zakonske i druge mehanizme kako bi građanima proaktivno i dosledno pružile informacije.\nPrethodni tekstAnaliza Pregleda odredaba koje se menjaju u Zakonu o slobodnom pristupu informacijama od javnog značaja sa preporukama za postupanje\nSledeći tekstTransparentnost u radu javnih preduzeća – između pravnog okvira i prakse


Građani smatraju da najviše korupcije ima u državnoj upravi – Portal Nikšić\nGrađani smatraju da…\nGrađani smatraju da najviše korupcije ima u državnoj upravi\nU Crnoj Gori skoro 27 odsto građana smatra da je korupcija najzastupljenija u državnoj upravi, dok oko 15 odsto njih misli da je najviše ima u zdravstvenom sistemu, pokazalo je istraživanje agencije De Facto.\nIstraživanje „Stavovi javnosti o korupciji i upoznatost sa radom Agencije za sprečavanje korupcije (ASK)“ urađeno je u decembru prošle godine na uzorku od 1.6 hiljada ispitanika.\nPredsjednik Savjeta ASK-a Momčilo Radulović kazao je na konferenciji za novinare da 78,3 odsto ispitanika tvrdi da nikada nijesu ponudili neku vrstu poklona, novca kako bi ostvarili pravo koje im po zakonu pripada.\n„Svaki sedmi ispitanik priznaje da je veoma često ili ponekad ponudio mito“, rekao je Radulović.\nRadulović je naveo da 58.3 odsto ispitanika smatra da je korupcija ostala na istom nivou kao i prošle godine.\nOn je kazao da rezultati istraživanja pokazuju da je najveći broj građana, 68,4 odsto, identifikovao ASK kao prvu instituciju kojoj mogu prijaviti koruptivne radnje, a nešto manji broj ispitanika, 56,8 odsto Upravu policije.\nKako je naveo, istraživanje je pokazalo i da svaki deseti građanin nije siguran kojem organu mogu prijaviti koruptivne radnje.\nRadulović je rekao da su svi parametri vezani za rad Agencije porasli, i da su građani i javnost prepoznali dobar rad Agencije u prethodnom period.\nOn je kazao da su parametri vezani za vidljivost i ocjene rada Agencije porasli od sedam do 15 odsto.\nRadulović je naveo da istraživanje pokazuje da je skoro 86,7 odsto građana čulo za Agenciji.\nOn je rekao da je samo 20 odsto ima pogrešno mišljenje da je posao Agencije da krivično goni za slučajeve korupcije.\nPrema riječima Radulovića, 72,3 odsto građana navelo da ima povjerenja u rad ASK-a, dok gotovo svaki četvrti ispitanik nema povjerenja.\nKako je rekao, 75,4 odsto građana smatra da je Agencija dala doprinos sveukupnoj borbi protiv korupcije u Crnoj Gori.\n„Ukupno 23,4 odsto ispitanika smatra da je transparentnost rada Agencije porasla u odnosu na 2019. godinu, dok svaki deseti ispitanik navodi da je transparentnost smanjena“, naveo je Radulović.\nNajveći broj građana je, kako je naveo, mišljenja da je transparentnost ostala na istom nivou na kojem je bila i prije godinu.\nDirektorica ASK-a Jelena Perović kazala je da su zadovoljni istraživanjem, ali da smatraju da mogu bolje.\nOna je poručila da će rezultati u sledećoj godini pokazati da je Agencija tu za sve građane i da joj se svi mogu obratiti.\n“Ovaj poziv važi i za javne funkcionere i za sve dileme koje imaju u svom radu”, navela je Perović.\nOna je, na pitanju novinara da li je ASK o slučaju predsjednika Mila Đukanovića i korišćenja Vladinog aviona utvrđivao da li je u svim segmentima ispoštovan zakon, kazala da nijesu imali pravo da traže podatke o sastanku sa oznakom tajnosti u Parizu.\nNa pitanje u kojoj je fazi predmet u sklopu kojeg istražuju zaduživanje države od 750 miliona EUR, Perović je odgovorila da su uputili poziv premijeru Zdravku Krivokapiću na izjašnjenje i da ga je on dostavio ministru finansija Milojku Spajiću.\nOna je, odgovarajući na pitanje novinara da li će provjeriti imovinski karton Krivokapića zbog navoda da nijesu tačni podaci koje je predstavio, kazala da će Agencija provjeriti imovinski karton premijera.


13. januar 2014. Predsednik Narodne skupštine u razgovoru sa finalistima Svetskog univerzitetskog debatnog prvenstva\nPredsednik Narodne skupštine primio finaliste Svetskog univerzitetskog debatnog prvenstva\nPredsednik Narodne skupštine dr Nebojša Stefanović, primio je studente Fakulteta političkih nauka Univerziteta u Beogradu, Helenu Ivanov i Stefana Siridžanskog, koji su ostvarili veliki uspeh i plasirali se u finale na nedavno završenom Svetskom univerzitetskom debatnom prvenstvu u Indiji.\nSastanku je prisustvovao i predsednik Privremenog veća Beograda, Siniša Mali.\nU razgovoru sa učesnicima Svetskog univerzitetskog debatnog prvenstva, predsednik Narodne skupštine se najviše interesovao za njihove ambicije i planove za budućnost. Stefanović je izrazio zadovoljstvo zbog uspeha koji su ostvarili mladi govornici, a posebno, kako je dodao, jer debata predstavlja suštinski deo svake sednice. On je istakao da Skupština nije samo mesto gde se donose zakoni, već i mesto gde se iznose ideje.\nUčesnici Svetskog univerzitetskog debatnog prvenstva zahvalili su se predsedniku Narodne skupštine na mogućnosti da razgovaraju sa njim i upoznaju se sa radom parlamenta. Studenti su naglasili da veruju da stalno ulaganje u mlade, njihov razvoj i obrazovanje predstavljaju najbolji investicioni plan i omogućavaju dugoročan progres našeg društva.


Samo još 1.500 građana može da tuži banke zbog "švajcaraca" - Ekonomija - Dnevni list Danas\nPočetna » Ekonomija » Samo još 1.500 građana može da tuži banke zbog „švajcaraca“\nVKS potvrdio presudu o raskidanju ugovora o kreditu u francima\nVrhovni kasacioni sud potvrdio je pravnosnažnu presudu po kojoj je raskinut ugovor o kreditu u švajcarskim francima jednog pravnog lica protiv banke, čime je upaljeno zeleno svetlo da će i preostali takvi ugovori biti raskinuti.\n5Piše: Lj. Bukvić 07. novembra 2019. 14.00 Izmenjeno: 14.01\nMeđutim, većina onih koji su uzimali kredite indeksirane u švajcarskoj valuti na to ne može da računa jer su pre manje od pola godine po donošenju leks specijalisa odlučili da svoje kredite konvertuju iz „švajcarca“ u evro.\n– Svi koji su tužili banke i ostali pri svojim tužbama trebalo bi da dobiju sporove, odnosno ugovori sa bankama bi po uzoru na ovaj slučaj trebalo da budu raskinuti. Ovo odgovara i onima koji nisu uzimali stambene već hipotekarne ili privredne kredite, a tužili su banke, kao i onima koji do sada uopšte nisu tužili banke. Međutim, ogromna većina, nekih 90 odsto dužnika, odustalo je od tužbi i prihvatilo konverziju i njima ugovori neće biti raskinuti – kaže za Danas predsednik Udruženja Efektiva Dejan Gavrilović.\nOva poslednja presuda VKS-a odnosi se, kako je o tome izvestio Telegraf, o tužbi za raskid ugovora zbog bitno promenjenih okolnosti, a koju je pravno lice podnelo protiv jedne banke 2015. godine. Usvajajuća prvostepena presuda je doneta u decembru 2016, a potvrđena je od strane Privrednog apelacionog suda u februaru 2018. godine. Banka je potom uložila reviziju VKS-u, koju je Sud odbacio.\nUdruženje Efektiva je još proletos upozoravalo da građani koji su uzimali stambene kredite u švajcarcima treba da ostanu pri svojim tužbama, te da nije neophodno donositi nikakav zakon.\n– Pet dana pre nego što će izreći stav o ništavosti klauzule VKS je doneo presudu o raskidu ugovora. Presuda je doneta 28. marta, a Sud je 2. aprila izrekao samo deo stava o ništavosti ugovora i klauzule, ali ne i o raskidu ugovora što je bio uvod u spremanje zakona kojim se građanima omogućila konverzija u drugu valutu – ističe Gavrilović, dodajući da je Zakon o konverziji najviše je odgovarao bankama jer su od države dobile novac za otpis dela fiktivnog duga.\nU jeku protesta građana pred VKS-om, sa idejom da reši problem pojavio se predsednik države Aleksandar Vučić koji im je na stepeništu suda obećao pomoć države od 120 miliona evra.\n„Spremni smo da pregovaramo sa bankama da, ako sud donese odluku, banke plate 60 ili 70 odsto, a da mi pomognemo sa 20 ili 30 odsto da bi se banke umilile da na određeni način pomognu“, rekao je krajem marta Vučić okupljenim štrajkačima.\nDeo oštećenih klijenata iz udruženja CHF Srbija nakon toga ušao je u pregovore sa predstavnicima banaka o rešenju problema. Krajem aprila usvojen je po hitnom postupku Zakon o konverziji stambenih kredita indeksiranih u švajcarskim francima, koji je trebalo da olakša građanima otplatu pozajmica.\nTo „rešenje“ je državu koštalo više od 70 miliona evra ili devet milijardi dinara, jer je leks specijalis predvideo da se preostali dug konvertuje u evre i da se od te sume otpiše 38 odsto, od čega će banke pokriti 23 odsto, a država 15 odsto duga.\n– Raskid ugovora se odnosi na ubuduće, a u ovom slučaju ugovor je završen, što znači da budućnosti nema – napominje Pavlović i kaže da se ovde ne radi o donošenju presude već da je VKS „odbio da raspravlja o reviziji“.\n– Mi smo oduvek bili protiv raskida ugovora o kome je Efektiva pričala, upravo jer su sve tužbe bile odbijene i zato je konverzija neuporedivo bolje rešenje. U slučaju raskida ugovora obe stranke u postupku moraju da vrate sve što su primile, sve sa kamatom – ističe Pavlović.\nbanke, Protest zaduženih u švajcarcima, tužbeBeograd\nVučić treba krivično i politički da odgovara zbog slučajeva kao što je moj\n07. novembra 2019. u 14.18\nKako ih je preveslao vrhovni bot!\nNeocekivana sila koja se pojavila pred kasacionom pre preko nekoliko meseci.\nA sada SVI gradjani Srbije placaju NEZAJAZLJIVU pohlepu banaka podrzanu vrhovnim avavom.\nBoban Radović kaže:\n07. novembra 2019. u 15.02\nU prevodu, opet je obična raja n…..a!\nAV nas je ,,navukao,, da prihvatimo konverziju, bas me interesuje po kojoj ceni, i koliko je profitirao. Dali ovaj covek uopste radi ono zasta ga je narod birao i zasta ga placa?.\n07. novembra 2019. u 17.09\nne bi sud ponistio da ovih 90% nije prihvatilo konverziju, sve je to sinhronizovano\n07. novembra 2019. u 17.20\nNaslov je potpuno netacan, a stav Dejana Gavrilovića u najmanju ruku smešan.


Darku Tasiću prepolovljena kazna za ratne zločine na Kosovu - Kosovo Online\n1. Decembar 2020. • 14:11\nApelacioni sud prepolovio je kaznu Darku Tasiću, koga je u junu Osnovni sud u Prizrenu osudio na 22 godine zatvora, javlja Koha.\nKako se navodi u saopštenju, sud je naveo da je delimično odobrio žalbu advokata optuženog.\nZakonska definicija krivičnog dela i odluka o kazni sada su promenjeni, te će Tasić sada odslužiti 11 godina zatvora, dodaje se u saopštenju.\nApelacioni sud je utvrdio da su u postupcima optuženih, preduzetim tokom poslednjeg rata na Kosovu, konkretno između 25. i 27. marta 1999. godine, ispunjeni svi elementi krivičnog dela "Ratni zločin protiv civilnog stanovništva" iz člana 142. Član 22 Krivičnog zakonika Socijalističke Federativne Republike Jugoslavije, akt sankcionisan članom 3 Ženevske konvencije i njenim Drugim protokolom.\nOptuženog je Apelacioni sud osudio na 11 godina zatvora, dok će se računati vreme provedeno u pritvoru, navodi se u saopštenju.\nTasić je 22. juna osuđen na 22 godine zatvora zbog ratnih zločina protiv civilnog stanovništva 1999. godine u Maloj Kruši. Međutim, po kosovskom zakonu, najviše predviđena kazna za delo koje se Tasiću stavlja na teret je 15 godina.\nAdvokat Ljubomir Pantović Apelacioni sud presuda\nVeterani OVK: Tasićeva kazna od 22 godine je vrlo mala


CEAS:Odnosi pogoršani zbog carina i najavom promene KBS - Centar za evroatlantske studije - CEAS\nCEAS:Odnosi pogoršani zbog carina i najavom promene KBS\nObjavio Tanjug 13 decembar 2018 .\nOdnosi na relaciji Beograd-Priština značajno su pogoršani, najavom transformacije Kosovskih bezbednosnih snaga (KBS) u Vojsku Kosova, a potom i uvođenjem carina na uvoz srpskih proizvoda na Kosovu, navodi se u najnovijoj analizi nacrta Strategije odbrane Srbije koju je izradio Centar za evroatlantske studije (CEAS) iz Beograda.\nBEOGRAD - Odnosi na relaciji Beograd-Priština značajno su pogoršani, najavom transformacije Kosovskih bezbednosnih snaga (KBS) u Vojsku Kosova, a potom i uvođenjem carina na uvoz srpskih proizvoda na Kosovu, navodi se u najnovijoj analizi nacrta Strategije odbrane Srbije koju je izradio Centar za evroatlantske studije (CEAS) iz Beograda.\nGlavna politička karakteristika perioda u kome se analizira nacrt Strategije odbrane Srbije, kako se napominje u saopštenju, jeste neizvesna sudbina sadašnje forme pregovora sa zvaničnom Prištinom pod pokroviteljstvom EU i uz podršku SAD.\n„Odnosi Beograda i Prištine su značajno pogoršani, prvo najavom transformacije Kosovskih bezbednosnih snaga po ubrzanoj proceduri, što je zvanični Beograd s razlogom uznemirilo, a zatim zbog neprihvatljive odluke Prištine da uvede povećanu carinu od 100 odsto na robu iz Srbije i Bosne i Hercegovine“, ističu u CEAS-u .\nOva odluka donešena je, podseća se u analizi, samo par dana posle odluke Interpola da Kosovu onemogući članstvo, „a čemu je i intenzivna legitimna diplomatska inicijativa Srbije doprinela“.\n„Tenzije na severu Kosova uzrokovane su kontroverznim stilom hapšenja i pokušaja hapšenja pojedinih Srba od strane kosovskih policijskih snaga – KPS“, ističe se u saopštenju.\nCEAS, dodaje se, pozdravlja „diplomatsku i svaku drugu uzdržanost koju Srbija za sada demonstrira u ovim izuzetno složenim okolnostima“.\nPozdravljaju se takođe napori Srbije da se poboljšaju stambeni i drugi materijalni aspekti pripadnika sistema bezbednosti i oružanih snaga koji se u poslednje vreme intenziviraju, kaže se u saopštenju.\nCentar za evroatlantske studije u načelu podržava nedavne promene u Vojsci Srbije „i smatra ih vrlo korisnim za napore Republike Srbije da iznađe mirno, kompromisno i multidimenzionalno rešenje odnosa sa Prištinom i nastavi da doprinosi regionalnom miru i stabilnosti“, zaključuje se u analizi CEAS-a koja se bavi pitanjima odbrane.


Oproštajni prijem u Čikagu - konzul Radulović se vraća u Srbiju - Naši u svetu\nObjavljeno 09/06/19 u 16:01\nFOTO: Printscreen/Youtube/Srpska televizija\nČIKAGO – U Generalnom konzulatu RS u Čikagu održan je oproštajni prijem povodom završetka mandata konzula žerana Dejana Radulovića.\nDejan Radulović zahvalio se predstavnicima srpskih organizacija i gostima na izuzetnoj saradnji koju je imao proteklih godina i rekao da se uskoro sa porodicom vraća u Srbiju a da će svoje prijateljske i poslovne odnose sa ljudima iz Čikaga gledati da održi na najbolji način.\n“Prošlo je pet i po godina kako sam stupio na držnost konzula žerana i zaista sam prezadovoljan što sam imao priliku da budem u Čikagu, u ovom najvećem gradu sa srpskom dijasporom i što mi je pružena prilika da pomognemo i unapredimo saradnju sa našom zajednicom i da, naravno, unapredimo saradnju i sa američkim prijateljima i prijateljima iz čitavog sveta”, rekao je Dejan Radulovića za srpsku televiziju i dodao:\n“Vrlo zadovoljan svojim mandatom ovde, u Čikagu, a evo večeras je došlo jedno emotivno veče za mene i moju porodicu, da se oprostimo sa svim prijateljima, Amerikancima iz američkih institucija, konzularnim korom i naravno sa velikim brojem prijatelja iz velike srpske zajednice u Čikagu. Kako sa onima koji su predstavljali zajednicu, srpske organizacije pravoslavnu crkvu, srpske asocijacije, medije tako i sa pojedincimae iz srpske zajednice Čikaga. Čikago nam je dao jedan poseban kvalitet s obzirom na zajednicu. Ja sam zaista bio impresioniran kada sam iz Vašingtona gde sam prethodno službovao, došao u Čikago, veličinom srpske zajednice i svime što je ova zajednica decenijama stvorila” .\nČikagoDejan RadulovićGeneralni konzulat SrbijeOproštajni prijemPovratak u Srbiju


OSSRB - KADETKINJE\nnedelja, 12 jun 2022 09:43\nKadetkinje Srbije od ponedeljka u Ubu\nKADETKINJE – XV EP 2022.\nŽenska kadetska reprezentacija Srbije počeće sutra (ponedeljak, 13. jun) u Ubu pripreme za XV EP 2022, koje će se odigrati u Prostejovu i Hradecu Kralovemu u Češkoj od 16. do 24. jula. Mirjana Musulin, prvi trener kadetkinja Srbije, na pripreme je pozvala 17 odbojkašica (do 17 godina, 2006. i mlađe).\nčetvrtak, 19 maj 2022 07:58\nKadetkinje Srbije na startu EP protiv Nemačke\nŽenska kadetska reprezentacija Srbije igraće u Hradecu Kralovemu u A grupi XV EP 2022. sa Češkom, Bugarskom, Nemačkom, Holandijom i Hrvatskom. Prvi meč na prvenstvu Evrope Srbija će odigrati u subotu, 16. jula, kada će u 1 kolu igrati protiv Nemačke od 13.30 časova. Srbija će u 2. kolu, u nedelju, 17. jula igrati protiv Hrvatske od 13.30 časova, a u 3. kolu, u ponedeljak, 18. jula protiv Bugarske od 13.30 časova. Kadetkinje Srbije će u 4. kolu, u sredu, 20. jula igrati protiv Češke od 18.30 časova, a u poslednjem, 5. kolu u četvrtak, 21. jula protiv Holandije od 16.00 časova. Plasman u polufinale izboriće po dve prvoplasirane selekcije, dok će 3. i 4. reprezentacije iz obe grupe igrati u razigravanju za plasman od 5. do 8. mesta.\nčetvrtak, 05 maj 2022 09:18\nKadetkinje Srbije u Hradecu Kralovemu sa Češkom, Bugarskom, Nemačkom, Holandijom i Hrvatskom\nŽenska kadetska reprezentacija Srbije igraće u Hradecu Kralovemu u A grupi XV EP 2022. sa Češkom, Bugarskom, Nemačkom, Holandijom i Hrvatskom, odlučeno je danas žrebom u sedištu CEV u Luksemburgu. U B grupi u Prostejovu igraće Turska, Italija, Slovenija, Poljska, Mađarska i Finska. XV EP 2022. u konkurenciji kadetkinja odigraće se u Prostejovu i Hradecu Kralovemu u Češkoj od 16. do 24. jula 2022.\nsreda, 04 maj 2022 10:54\nVranje i Novi Sad domaćini kadetkinjama i kadetima\nBVA – TEHNIČKA KOMISIJA\nU Istanbulu je održan sastanak Tehničke komisije BVA. U radu Komisije učestovao je Dragutin Ćuk, tehnički direktor OSS i član Tehničke komisije BVA. Na sastanku su određeni domaćini Balkanskih prvenstava 2022. Balkansko prvenstvo 2022. u konkurenciji kadeta odigraće se od 28. juna od 2. jula u Novom Sadu, dok će kadetkinje igrati u Vranju od 6. do 10. jula.\nčetvrtak, 28 april 2022 08:31\nKadetkinje Srbije u prvom „šeširu“ – žreb u četvrtak (11.00) u Luksemburgu\nŽreb za XV EP 2022. u konkurenciji kadetkinja, koje će se odigrati Prostejovu i Hradecu Kralovemu u Češkoj od 16. do 24. jula 2022. održaće se u četvrtak, 5. maja od 11.00 časova u Luksembrugu, saopštio je CEV. Ženska kadetska reprezentacija Srbije svrstana je u prvi „šešir“ zajedno sa Italijom. Nosioci grupa će biti Češka i Turska. Na EP će igrati Češka, Srbija, Turska, Italija, Bugarska, Nemačka, Holandija, Hrvatska, Mađarska, Poljska, Slovenija i Finska.\nutorak, 26 april 2022 08:34\nPoznati svi učesnici EP u Češkoj\nPo završetku II runde kvalifikacija poznati su svi učesnici XV EP 2022. u konkurenciji kadetkinja, koje će se odigrati Prostejovu i Hradecu Kralovemu u Češkoj od 22. do 31. jula 2022. Plasman iz II runde kvalifikacija izborili su Turska, Bugarska, Nemačka, Holandija, Hrvatska i Mađarska. Ženska kadetska reprezentacija Srbije izborila je plasman u I rundi kvalifikacija, kao i Poljska (umesto Rusije), Slovenija, Finska i Italija.\nsreda, 09 mart 2022 10:57\nPromenjene grupe kvalifikacija\nEvropska odbojkaška konfederacija promenila je sastave grupa kvalifikacija za XV EP 2022. u konkurenciji kadetkinja posle suspenzije Rusije i Belorusije. Ženska kadetska reprezentacija Srbije izborila je plasman na EP iz Zonske, I runde kvalifikacija za XV EP 2022. Plasman su još izborili Poljska (umesto Rusije), Slovenija, Finska i Italija. XV EP 2022. u konkurenciji kadetkinja odigraće se u Prostejovu i Hradecu Kralovemu u Češkoj od 16. do 24. jula 2022.\nnedelja, 20 februar 2022 12:19\nKadetkinje Srbije među 6 selekcija kvalifikovanih za EP – slobodno još 6 mesta\nŽenska kadetska reprezentacija Srbije izborila je plasman na EP iz Zonske, I runde kvalifikacija za XV EP 2022. Plasman su još izborili Rusija, Slovenija, Finska i Italija. XV EP 2022. u konkurenciji kadetkinja odigraće se u Prostejovu i Hradecu Kralovemu u Češkoj od 16. do 24. jula 2022. II runda kvalifikacija odigraće se od 21. do 24. aprila u Turskoj, Bugarskoj, Belorusiji, Holandiji i Hrvatskoj, a plasman na prvenstvo Evrope izboriće pobednici 5 kvalifikacionih grupa i najbolja drugoplasirana selekcija.\nčetvrtak, 03 februar 2022 12:08\nDanijele Santareli razgovarao sa trenerima mlađih reprezentacija Srbije\nDanijele Santareli, prvi trener seniorki Srbije, razgovarao je danas u prostorijama Odbojkaškog saveza Srbije sa prvim trenerima mlađih reprezentacija Srbije. Sastanku su prisustvovali Nemanja Zekić, prvi trener pionirki Srbije, Mirjana Musulin, prvi trener kadetkinja Srbije, Vladimir Vasović, prvi trener juniorki Srbije i Biljana Mihailović, sportski direktor OSS.\nsubota, 22 januar 2022 13:42\nBalkanska prvenstva 2022. za kadetkinje i kadete u Srbiji\nBVA – XXIII KONGRES 2022.\nU hotelu “Aleksandar Palas” u Skoplju, u Severnoj Makedoniji, danas je održan XXIII Kongres Balkanske odbojkaške asocijacije, BVA. Odbojkaški savez Srbije su na Kongresu predstavljali Zoran Gajić, predsednik OSS, i Dragutin Ćuk, tehnički direktor OSS i član Tehničke komisije BVA. Kongresu BVA u Skoplju prisustvovali su predstavnici svih 11 zemalja članica, kao i Aleksandar Boričić, predsednik CEV, Renato Arena, prvi potpredsednik CEV, Ozkan Mutlugil, predsednik Radne grupe CEV za zonske asocijacije, Zoran Avramović, predsednik Komisije za marketing BVA i savetnik CEV za marketing, i kao gosti Ante Baković i Frane Žanić, predsednik i stručni sekretar Hrvatskog odbojkaškog saveza.


Više od 46 miliona za zbrinjavanje 85 porodica u Gnjilanu – Studio B\nViše od 46 miliona za zbrinjavanje 85 porodica u Gnjilanu\nViše od 46 miliona za zbrinjavanje 85 porodica u Gnjilanu Tanjug\nObjavljeno: 20.12.2021. 13:23 Izmenjeno: 22.12.2021. 10:17\nKancelarija za KiM saopštila da je izdvojila više od 46 miliona dinara za izgradnju, rekonstrukciju i sanaciju stambenih objekata u opštini Gnjilane čime je 85 porodica iz ove opštine rešilo svoje stambeno pitanje i dobilo bolje i adekvatnije uslove za život.\nPoslednjim paketom pomoći, novu kuću od 65 kvadrata dobiće porodica Stojković, iz sela Donje Kusce, koja broji pet članova, od kojih troje dece i desetočlana porodica Ristić iz Paralova, u kojoj živi četvoro dece, koji su živeli u oronulim i starim kućama.\n„Kancelarija za KiM ulaže značajna finansijska sredstva i napore kako bi obezbedila našem narodu u južnoj srpskoj pokrajini bolje uslove za život, posebno stavljajući akcenat na socijalno ugrožene porodice sa malom decom“, rekao je Tajić.\nPrema njegovim rečima, ove godine je stambeno zbrinuto ukupno 85 porodica samo u opštini Gnjilane, od kojih je za 61 domaćinstvo obezbeđena pomoć u vidu građevinskog materijala, dok je za 24 porodice urađena kapitalna rekontrukcija stambenih objekata, izvršena dogradnja i adaptacija.\n„Važno nam je da pomognemo našem narodu i kada se dogode neke nepredviđene okolnosti, pa smo isplatili i jednokratnu pomoć u iznosu od 50.000 dinara domaćinstvima čiji su pomoćni objekti oštećeni u poplavama. Nastavićemo i u sledećoj godini da ulažemo i da pomažemo, jer jedan od prioriteta Kancelarije za KiM jeste da obezbedi našem narodu uslove za ostanak i opstanak u pokrajini“, zaključio je Tajić.


Merdare (Foto Kurir)\nKosovski premijer Isa Mustafa potvrdio je juče da nijednom kamionu iz centralne Srbije neće biti dozvoljeno da uđe na Kosovo dok o tome ne bude postignut sporazum.\nU Kancelariji za Kosovo i Metohiju su, najavljujući odluku o prolasku kamiona, naveli da su se dve strane saglasile da radi trajnog rešavanja ovog problema, sledeće nedelje bude održana posebna runda dijaloga na ekspertskom nivou.\nPre odluke kosovske vlade, koju ona smatra merom reciprociteta, dnevno je iz centralne Srbije na Kosovo stizalo između 15 i 20 kamiona.\nKosovo, prema tamošnjim podacima, dnevno gubi preko sto hiljada, a preduzeća iz centralne Srbije 20 i 70 hiljada evra.\nNa Kosovu je poslednjih dana porasla cena nafte za sedam do deset centi po jednom litru.\n25.09.2020 Brojne neregularnosti u OŠ „Braća Aksić“ u Lipljanu (552)\n25.09.2020 Nastavlja se suđenje Nenadu Arsiću (311)\n25.09.2020 Optužnica za ubistvo Olivera Ivanovića vraćena na ponovni postupak (206)


Članovi Parlamenta sa saudijskim princom: Nužna bolja ekonomska saradnja sa BiH – Visokoin.com\nPredsjedavajući i zamjenik predsjedavajućeg Doma naroda Safet Softić i Bariša Čolak, te zamjenica predsjedavajućeg Predstavničkog doma Parlamentarne skupštine Bosne i Hercegovine Borjana Krišto razgovarali su danas sa delegacijom Kraljevine Saudijske Arabije, koja boravi u višednevnoj službenoj posjeti Bosni i Hercegovini, a predvodi je princ Sultan bin Selman bin Abdulaziz Al Saud.\nČlanovi rukovodstva parlamentarnih domova izrazili su zahvalnost za podršku koju je Saudijska Arabija pružala i kontinuirano pruža Bosni i Hercegovini i ukazali na činjenicu da dvije države krase vrlo dobri politički odnosi a da se posebno sadržajnom može ocijeniti komunikacija između njihovih parlamenata.\nIstovremeno, naglašeno je danas, mora se konstatirati da dobre odnose nažalost ne prate i dovoljno dobre ekonomske veze i da postoji veliki prostor za saradnju koji bi privrednici mogli kvalitetno ispuniti.\nČlanovi kolegija informirali su visokog gosta o vlastitom viđenju aktuelnog trenutka Bosne i Hercegovine, koji obilježava predizborna kampanja.\nPri tome su izrazili i očekivanja da će oktobarski izbori proteći u korektnoj atmosferi nakon čega će biti stvoren ambijent za napredak Bosne i Hercegovine.\nPrinc Sultan bin Selman suglasio se s ocjenom da je nužna bolja ekonomska suradnja Saudijske Arabije i Bosne i Hercegovine. On je u razgovorima najavio i da će se lično zauzeti da u njegovu državu vrlo brzo doputuje delegacija bh. privrednika koji bi predstavili oblasti i moguće projekte za buduće zajedničko poslovanje, saopćio je Sektor za odnose s javnošću PS BiH.


Srbija na rubu haosa | Institute for War and Peace Reporting\nSrbija na rubu haosa\nUbistvo premijera Zorana Djindjica preti izbijanjem gradjanskih nemira i haosa u Srbiji.\nVlasti su pocele da hapse osumnjicene pripadnike mafije posle ubistva premijera Zorana Djindjica, koje je dovelo Srbiju na rub katastrofe.\nOko 200 osumnjicenih pripadnika mafije je uhapseno, a dvojica glavnih bivsih zvanicnika drzavne bezbednosti su privedena na ispitivanje u cetvrtak, dan nakon sto su na Djindjica pucala dva atentatora. On je ubrzo podlegao povredama u Urgentnom centru beogradskog Klinickog centra.\nIzdati su nalozi za hapsenje 23 osobe za koje se sumnja da su umesane u ubistvo.\nU zvanicnom saopstenju koje je su preneli svi mediji u sredu uvece se tvrdi da je za ubistvo odgovoran takozvani Zemunski klan. Zapadne vlade su vec dugo zahtevale od Djindjica da krene protiv takvog klana. Zamenik predsednika vlade Nebojsa Covic je za ubistvo okrivio "one koji su koristili ubistva u proslosti da bi sprecili razvoj i demokratizaciju Srbiji kao i da bi ponovo izolovali Srbiju, pretvarajuci je u carstvo mafijasa".\nPrema nezvanicnim izvorima, premijer je pogodjen u stomak i u ledja snajperskim hicima velikog kalibra sa razlicitih lokacija. Beogradski mediji su preneli izjave ocevidaca koji tvrde da su videli dvojicu muskaraca sa snajperskom puskom i pistoljem oko 100 metara od zgrade vlade, koji se potom udaljavaju sa mesta zlocina vozilom u punoj brzini.\nPolicija, koja je blokirala centar Beograda, u tom trenutku jos uvek nije izdala zvanicno saopstenje. Uvece je vrsilac duznosti predsednika Republike Srbije Natasa Micic proglasila vanredno stanje, koje ce ostati na snazi dok se ne udje u trag ubicama i dok se ne pohapse. Vlasti nisu precizirale da li su mafijasi uhapseni u cetvrtak bili pripadnici Zemunski mafije. Dvojica bivsih zvanicnika tajne policije koji su privedeni radi saslusanja su Jovica Stanisic, nekadasnji sef drzavne bezbednosti, i Frenki Simatovic, osnivac ozloglasenih Crvenih beretki.\nU republickom Ustavu se ne preciziraju ogranicenja koja se primenjuju tokom vanrednog stanja, ali predsednik Ustavnog suda Republike Srbije Slobodan Vucetic je vec izjavio da "neka gradjanska prava i slobode mogu biti ogranicena".\nDjindjic je vec preziveo jedan pokusaj atentata u februaru, kada je jedan clan zemunske bande vozeci kamion velikom brzinom za dlaku promasio vozilo na autoputu u kome se nalazio premijer.\nZapadne diplomate su vec dugo zahtevale od Djindjica da se obracuna sa beogradskim podzemljem i razlicitim naoruzanim jedinicama, pogotovo Jedinicom za specijalne namene, JSO. Poznatiji kao Crvene beretke, JSO je delovala tokom ratova u Hrvatskoj i Bosni.\nOni su i dalje bacali pretecu senku na srpsku politicku scenu, pogotovo od trenutka kada je Beograd poceo da saradjuje sa Haskim tribunalom. Zapadni pritisak da se vlasti konacno obracunaju sa Crvenim beretkama se pojacao nakon sto su dva pripadnika ove jedinice osudjena na zatvorske kazne zbog ucesca u saobracajnom udesu u oktobru 1999. godine, u kome su ubijena cetiri pripadnika Srpskog pokreta obnove, SPO.\n"Pitam se kako mozete ocekivati da se integrisete u Evropu dok jos uvek imate mafijase i ratne zlocince u aktivnim specijalnim jedinicama u sopstvenoj kuci," izjavio je britanski ambasador Carls Kroford u intervjuu za beogradski magazin "Nedeljni telegraf", koji se pojavio u prodaji na dan ubistva premijera Djindjica.\nKroford je potom primetio da Haski tribunal poseduje "obimne dokaze o njihovoj aktivnosti", potvrdjujuci stav Zapada da su Crvene beretke radile na onemogucavanju izrucenja Medjunarodnom sudu za ratne zlocine u Hagu.\nVeruje se da Zemunski klan, koji se tako naziva jer jedan od osumnjicenih vodja ove kriminalne grupe Dusan Spasojevic Siptar poseduje ogromnu vilu i trzni centar u beogradskoj opstini Zemun, ima oko 200 clanova. Spasojevicev partner je Milorad Lukovic Legija, koga je Djindjic razresio duznosti komandanta JSO u prolece 2001. godine, ali je Lukovic zadrzao izvestan uticaj na ovu specijalnu jedinicu policije.\nLukovic je nedavno javno optuzio Djindjic za nepatriotizam jer izrucuje istaknute "borce za slobodu" Haskom tribunalu.\nPremijer je preduzeo korake da suzbije Lukovicev uticaj na JSO, otpustajuci dvojicu visokih zvanicnika iz sluzbe drzavne bezbednosti za koje se zna da odrzavaju bliske kontakte sa bivsim komandantom Crvenih beretki.\nLukovic i Spasojevic su medju licima koje policija pokusava da uhapsi u vezi sa ubistvom premijera Djindjica.\nNeki posmatraci tvrde da ce vanredno stanje, koje je trenutno na snazi, ici na ruku onim snagama nad kojima je Djindjic pokusao da uspostavi kontrolu.\n"Vanredno stanje ce najvise odgovarati onim grupama ciji su interesi tesno povezani sa Slobodanom Milosevicem, odnosno vojskom i policijom," izjavio je Vladimir Gligorov, uticajni analiticar beckog Instituta za medjunarodnu ekonomiju, koji veruje da vlada iskazuje "nesigurnost i strah".\nMada niko nije bio spreman za davanje zvanicne izjave neposredno nakon smrti predsednika vlade, politicari na visokim polozajima i predstavnici policije su nezvanicno stavili do znanja da odmah sledi obracun sa mafijom. "Moramo se suociti i iskoreniti podzemlje, ili priznati da mafija zapravo vlada ovom zemljom," jedan policijski zvanicnik je izjavio za IWPR.


» Uspešan projekat treba da udovolji zahtevima donatora ali bez žrtvovanja kvaliteta i ideje\nSolidarnost sa starima -\tPodrška EU brizi o starima i iznemoglima u Srbiji\nDvodnevna obuka za novinare, medijske radnike i aktiviste za slobodu medija održana je 19. i 20. oktobra u novosadskom EU info pointu, a tokom obuke, učesnici su učili o načinima konkurisanja za evropske fondove kao i o specifičnostima procesa pisanja medijskih projekata.\n„Pri konkurisanju na EU fondove najvažnija je upornost jer nije samo kvalitet ono što se prepoznaje već postoji mnoštovo drugih faktora koji na to utiču. Upućenost evaluatora u temu, jasnost metodologije i razrađen tehnički deo projekta samo su neki od faktora koji mogu biti ključni pri evaluaciji projekta“, rekla je Biljana Viduka iz novosadskog EU info pointa i dodala da je za uspešan projekat važno prepoznati šta su očekivanja donatora.\n„Međutim, nije dobro da projekat prilagođavate do te mere da se dopada donatoru, a da gubi na svom kvalitetu, odnosno da žrtvujete ideju. Ipak, na kraju, vi ćete morati da ga realizujete. Pokušajte da ideju, odnosno projekat uobličite tako da zadrži svoju suštinu ali i da odgovori na zahteve donatora“, dodala je Viduka.\nOna je govorila i o načinima strukturisanja predloga projekta, o analizi i obrazloženju problema kojim se projekat bavi, a razjasnila je i logičku matricu projekta te procedure i dokumentaciju. Marina Grnja Klaić iz EU info pointa govorila je o važnosti izbora partnera na projektu, o razlici između svrhe i cilja projekta, a učesnicima su predočene prepreke sa kojima se mogu sresti prilikom kreiranja budžeta i tenderskih procedura na projektu, kao i saveti kako da ih prevaziuđu.\nUčesnici su kroz praktične vežbe bili u prilici da primene ono o čemu su slušali, a na kraju obuke, u kojoj je učestvovalo 15 novinara iz novosadskih medija i nevladinih organizacija koje se bave medijima, predstavljeni su projekti koje su u sklopu vežbi osmislili.\nRadio vesti EU Info Centra – 20.10.2017.


Radnici „Medijane“ najavili protest ispred Gradske kuće\nAutor: Daliborka Miljković\t22.09.2015 04:39 pm\nRadnici ističu da se likvidnost „Medijane“ i sada teško obezbeđuje i to uz pomoć kredita koji koji dostižu skoro 400 miliona dinara, dok su plate smanjene i za poslove čišćenja iznose svega 30.000 dinara.\nNIŠ– Radnici JKP „Medijana“, niškog komunalnog preduzeća koje broji više od 900 zaposlenih protestovaće u četvrtak 24. septembra ispred Gradske kuće zbog namere grada da ovom preduzeću pripoji sektor zelenila JKP „Gorica“ u kome radi oko 200 zaposlenih.\nProtest ispred Gradske kuće najavili su na konferenciji za medije predstavnici sindikata „Medijane“ uz obrazloženje da odluka Gradskog veća o pripajanju sektora zelenila može da ugrozi likvidnost „Medijane“ i redovnu isplatu zarada u ovom preduzeću.\nOni su istakli da se likvidnost „Medijane“ i sada teško obezbeđuje i to uz pomoć kredita koji koji dostižu skoro 400 miliona dinara, dok su plate smanjene i za poslove čišćenja iznose svega 30.000 dinara.\n„Zahtevamo da Skupština grada ne razmatra odluku Gradskog veća o pripajanju zelenila „ Medijani“ sve dok se ne uradi ozbiljna studija u kojoj će između ostalog biti utvrđeno i koliki će teret za „Medijanu“ predstavljati najavljeno pripajanje“, izjavio je Grozdan Mitić iz Samostalnog sindikata.\nMitić je istakao da će u slučaju da ovaj njihov zahtev ne bude ispunjen, radnici „Medijane“ stupiti u štrajk.\n„Štrajk ne bi pogodio građane Niša, njima bi nastavili da iznosimo smeće, ali ne bi ga odnosili iz gradskih ustanova“, rekao je Mitić.\nPredstavnici sindikata „Medijane“ su takođe kazali da nemaju ništa protiv toga da u ovo preduzeće iz „Gorice“ bude prebačeno četrdesetak proizvodnih radnika, ali je plan grada da „Medijana“ preuzme 100 proizvodnih i 100 režijskih radnika.\nOdluku izdvajanju sektora zelenila iz JKP „Gorica“ i njegom pripajanju „Medijani“, Gradsko veće je donelo kako bi pomoglo „Gorici“ da izađe iz finansijskih pošteškoća zbog kojih njeni zaposleni već četiri meseca ne primaju platu.\nNiš ne kleči:Profesija koja ima kičmu\nPROTEST ISPRED GRADSKE KUĆE Traže obećano asfaltiranje puta\nPROTEST RODITELJA Inspekcija vratila na posao nastavnika koji je vređao učenika\nDragiša Knežević najbolji šahista u Medveđi\nBroj komentara: 6309.12.2018\nBroj komentara: 1810.12.2018\nBroj komentara: 710.12.2018\nBroj komentara: 1310.12.2018\nkonan on Cvetanović o ljudskim pravima\nHerodot on У СУСРЕТ ЈУБИЛЕЈУ – III ДЕО\nčaki on Zdravstvena ambulanta u naselju Ančiki dobila dozvolu za rad\nDaki on У СУСРЕТ ЈУБИЛЕЈУ – III ДЕО\nJovankaJ on Zdravstvena ambulanta u naselju Ančiki dobila dozvolu za rad


'Da se ohlade usijane glave', Rusi šalju S-300 u Siriju\nIzvor: B92, 24.Sep.2018, 11:24 (ažurirano 02.Apr.2020.)\nMoskva -- Rusija će u naredne dve nedelje predati Siriji savremeni protivvazdušni sistem S-300, izjavio ministar odbrane Rusije Sergej Šojgu.\n"Sirijske oružane snage primiće moderni sistem raketne površine S-300 u roku od dve nedelje. On je sposoban da presretne sredstva za vazdušni napad u krugu od više od 250 km i istovremeno udari nekoliko vazdušnih meta", a prenosi Sputnjik.\n"Naglašavam da smo >> Pročitaj celu vest na sajtu B92 << 2013. godine, na zahtev izraelske strane, obustavili isporuku sistema S-300 u Siriju, koji je bio spreman za isporuku, a pripadnici sirijske vojske obučeni. Danas se situacija promenila. I ne našom krivicom", naglasio je ruski ministar odbrane. Rusija je zbog poteza Izraela primorana da preduzme adekvatne mere za poboljšanje bezbednosti ruske vojske u Siriji, dodao je on.\nRuski ministar je objasnio okolnosti rušenja ruskog aviona Il-20 u Siriji. "Izraelske posade, savršeno znajući situaciju u vazduhu, prikrile su se ruskim avionima, što je dovelo do njegovog obaranja i pogibije 15 naših vojnika."\n"Ovo nas je primoralo da kao odgovor preduzmemo adekvatne mere kako bi se povećala bezbednost ruskih vojnika koji obavljaju zadatke borbe protiv međunarodnog terorizma u Siriji“, dodao je ministar.\nOsim toga, Rusija će Siriji isporučiti savremene automatizovane sisteme kontrole za komandne punktove PVO. "To će omogućiti centralizovano upravljanje svim snagama i sredstvima protivvazdušne odbrane u Siriji, praćenje vazdušne situacije i operativni prenost ciljnih oznaka. Najvažnije će da će biti garantovana identifikacija svih ruskih aviona od strane sirijskih sredstava protivvazdušne odbrane", naglasio je Šojgu.\nPortal Raša tudej je naveo da je isporuka sistema S-300 deo odgovora u vezi obaranja ruskog aviona "Iljušin-20", koji je oboren prošle nedelje dok se vraćao u avio-bazu Hmejmim, u Siriji. Avion je greškom oborila sirijska protivvaszdupšna odbrana, ali zbog, kako smatra Moskva, Izraela koji je namerno gurnuo ruske avione na liniju vatre


SEEbiz.eu / HR / Fitch upozorava Poljsku da sukob sa EU ugrožava ulaganja i rast\nFitch Ratings Poljska\nFitch upozorava Poljsku da sukob sa EU ugrožava ulaganja i rast\nDatum objave: 01.08.2017. - 20:56:30\nLONDON - Međunarodna rejting agencija Fitch Ratings upozorila je danas Poljsku da zaoštravanje sukoba sa Evropskom unijom, posebno sada oko reforme pravosudja i strah od politizacije poljskih sudova mogu negativno da utiče na rejting Poljske, izazovu nervozu stranih investitora i ugroze privredni rast Poljske.\nNakon agencije Moody's i druga velika rejting agencija Fitch, izdala je upozorenje da je glavna pretnja i rizik sukoba oko pravne države izmedju poljske vladajuće konzervativne stranke Pravo i Pravda i Evropske komisije uticati na smanjenje pristupa Poljskoj evropskim fondovima u narednom budžetskom periodu od 2021. do 2027. godine.\nZa poljsku privredu prema oceni agencije to bi bilo bolno, budući da je Poljska najveći neto korisnik zajedničkog novca iz evropske kase, a samo za ovaj period od 2014. do 2020. godine Poljskoj je stavljeno na raspolaganje čak 86 milijardi evra.\nPogoršani odnosi Varšave sa Briselom od 2015. godine kada su na vlast u Poljskoj došli konzervativci Jaroslava Kačinjskog i započeli svoju takozvanu "dobru promenu Poljske" značiće i smanjenje priliva stranih ulaganja u Poljsku, ocenila je agencija Fitch.


Dobar primer i za druge ovčare, sledite ga – Portal NAŠE SELO\n22/10/2020 Izvor: Domaćinska kuća\nIlustracija: ovce, foto: S.K.\nPočetkom avgusta održana je osnivačka skupština Udruženja odgajivača ovaca Srbije. Za prvog predsednika izabran je Marko Janković, mladi ovčar iz Donje Sabante, koji je zahvaljujući radu u Švedskoj i tamošnjim iskustvima voljan da radi na unapređenju položaja ovčarstva u Srbiji. On je inače i član švedskog Udruženja ovčara, a za naš časopis je istakao, da bi srpsko ovčarstvo u poređenju sa švedskim, moralo da bude na mnogo višem nivou, imajući u vidu pre svega klimatske uslove.\n„Za samo dva meseca Udruženju je pristupilo više od stotinu članova, koji u proseku imaju šezdeset pet ovaca, a to znači da sada članovi Udruženja imaju šest hiljada i petsto grla“ objašnjava Janković, i kaže da većina članova dolazi iz centralne Srbije i Vojvodine, a član se može postati popunjavanjem upitnika na sajtu, ili u pisanoj formi putem pošte. Janković je inače ovčarstvom počeo da se bavi u Srbiji pre tri godine, kada je nabavio deset grla da bi danas imao preko stotinu.\n„Trenutna cena grla je ispod svakog nivoa isplativosti, pa sam zbog toga odlučio da ih ne prodajem, već da nastavim dalji odgoj, a ponekog ovnića smo u međuvremenu iskoristili da se počastimo sa prijateljima“ kaže Janković i dodaje da nije normalno da cena jagnjetine u restoranu bude dve do dve hiljade i dvesta, a žive vage dvesta dinara za kilogram.\nKada smo ga upitali za savet šta bi preporučio početnicima, Marko nam je rekao da svako ko želi da se bavi ovim poslom treba da počne sa desetak grla i kako stiče iskustvo dalje da tako i uvećava stado. Veliki izazov predstavlja priprema kako kabaste, tako i zrnaste hrane. On nam je naveo primer da njegovih sto grla pojedu i do četrdeset bala lucerkinog sena dnevno, a svaki dan dobijaju i smešu ovsa, kukuruza i ječma.\n„Naravno, količina hrane zavisi i od starosne dobi i perioda u kojem se životinje nalaze, ali se vremenom stekne iskustvo koje i varira u zavisnosti od rase za koju se opredelite. Kod mene na farmi je zastupljena rasa virtemberg“.\nDa bi neko postao član ove organizacije, potrebno je da se prijavi popunjavanjem pristupnice. Članarina na godišnjem nivou je petsto dinara, a može se platiti pre prve isporuke kupcima koji budu sarađivali sa Udruženjem. Za sva dodatna pitanja Marka Jankovića, možete kontaktirati na e-mail: marko.jankovic@uoos.rs, a za više informacija o Udruženju posetite sajt: www.uoos.rs\nPosted on March 7, 2022 March 11, 2022 Author Sonja Cvetković\nTrend rasta cena poljoprivrednih proizvoda prouzrokovan sukobom Rusije i Ukrajine nastavio se i prethodnih dana, što se pre svega odražava na žitarice. Mađarska je zabranila izvoz pšenice, a prema najavama predsednika Srbije Aleksandra Vučića i Vlada Srbije će tokom ove nedelje doneti sličnu odluku, pa će pšenica moći da se izveze samo uz dozvolu. “Država […]\nPUTEVI NA PODRUČJU KRALJEVA PROHODNI


U toku je Svetska nedelja dojenja - Ozon Media\nSremska Mitrovica – Obeležavanje „Svetske i nacionalne nedelje dojenja“ , Zavod za javno zdravlje u Sremskoj Mitrovici obeležiće izložbom likovnih i literarnih radova.\nPo instrukcijama Instituta za javno zdravlje Srbije „dr Milan Jovanović Batut“ i Ministarstva zdravlja Republike Srbije, Zavod za javno zdravlje Sremska Mitrovica, raspisao je konkurs za likovne i literarne radove na temu „DOJENjE-POBEDNIČKI POEN ZA ŽIVOT“.\nU okviru manifestacije održaće se prezentacija i kratka obuka roditelja o prednostima i pravilnoj upotrebi marame za nošenje, a promotivna šetnja nošenja beba u marami zakazana je za 10. oktobar sa početkom u 11 časova.\nU okviru ovog obeležavanja, Zavod za javno zdravlje Sremska Mitrovica, održaće izložbu dečijih radova predškolskih i školskih ustanova, i tom prilikom nagraditi najbolje, koji će biti prosleđeni referentnoj ustanovi IZZJZ Batut gde će i na Republičkom nivou biti izabrani najbolji radovi.\nIzložba, nagrađivanje i prigodan program održaće se u Gradkoj biblioteci „Gligorije Vozarević“, u sredu 08.oktobra 2014.godine sa početkom u 11 časova.


Društvo i ekonomija: Blokada granice: Samo firme mogu da tuže za štetu - BalkaniYUm.TV '); } //]]>\nBlokada granice: Samo firme mogu da tuže za štetu\nDržava Srbija ne može da se žali nijednom sudu za štetu koju je pretrpela zbog nedavnog zatvaranja hrvatske granice, ali eventualne sudske sporove mogu da pokrenu pravna lica koja su tim zatvaranjem bila oštećena, kaže ministar pravde.\nTo je u Novom Sadu ukazao ministar pravde Nikola Selaković odgovarajući na novinarsko pitanje kom sudu Srbija može da se obrati zbog zatvaranja granica.\n"Zatvaranjem granica, prekršen je sporazum o stabilizaciji i pridruživanju i prekršeni su bilateralni sporazumi između Savezne Republike Jugoslavije, odnosno njenog sukcesora i Hrvatske, tako da eventualne sudske sporove mogu da pokrenu pravna lica preduzeća i privredna društva koja su zatvaranjem granica bila oštećena", ukazao je Selaković.\nPrema njegovim rečima, da bi se zasnovala nadležnost bilo koje međunarodne sudske instance za spor između država, potreban je pristanak obe strane u sporu.\n"U ovom slučaju ne možemo da računamo na to, a čak i kada bismo imali tu situaciju, na primer Međunarodni sud pravde, ne verujem da bi svoju nadležnost zasnovao", napomenuo je Selaković ističući da tim pitanjem ne treba da se bavimo i opterećujemo, jer je to pravno-tehnička stvar.\nVažno je, kako je naglasio, da je Republika Srbija pokazala da je najozbiljnija i najodgovornija država u ovom delu Evrope i da maksimalnim naporima doprinosi regionalnoj stabilnosti.


The White Stripes izdaju kompilaciju najvećih hitova (VIDEO) – Bosonoga\nThe White Stripes izdaju kompilaciju najvećih hitova (VIDEO)\nKultni garažni bend The White Stripes objavljuje album najvećih hitova koji treba izaći pred publiku 4. decembra.\nIzdanje pod nazivom „White Stripes Greatest Hits“, prva je zvanična antologija Džeka i Meg Vajt (Jack i Meg White) i sadrži 26 pjesama tandema iz Detroita, od njihovog početka krajem devedesetih, do njihovog uspjeha na MTV-u i Gremi nagradama tokom 2000-ih.\nDo sada je, u skladu sa klasičnom misterioznom taktikom sastava White Stripes, otkrivena samo jedna pjesma „Ball and Biscuit“ – koja će se naći na listi pjesama.\nKako bi se poklopilo s najavom, bend je objavio nikad prije viđeni video performans „Ball and Biscuit“ sa njihovog koncerta u Tokiju 22. oktobra 2003.\nPored toga, kao dio izdanja kompilacije, svi muzički spotovi grupe biće nadograđeni sa HD rezolucijom i objavljeni na YouTube kanalu benda u decembru.\nNaslovna fotografija: Promo/Columbia / Third Man Records.\nPrethodni članakNetfliks radi seriju o "Čudovištu iz Milvokija" koji je ubijao homoseksualce\nSledeći članakSutra premijera Diznijeve svemirske serije "The Right Stuff"


Predlog poljskog Ministarstva zdravlja da se registruje svaka trudnoća naišao na žestoke reakcije - Bebac.com\nNakon smrti trudnice, bura u Poljskoj zbog zabrane abortusa ne jenjava\nPredlog poljskog Ministarstva zdravlja da se zvanično registruje svaka trudnoća naišao je na žestoke reakcije javnosti u državi u kojoj je abortus praktično nemoguć, prenose agencije.\nU predlogu se navodi da svaka trudnoća mora da uđe u Medicinski informativni sistem čim se žena obati lekaru, a u obrazloženju stoji da je to neophodno iz medicinskih razloga, preneo je Politiko.\nTo bi, u teoriji, vlastima moglo da posluži da prate svaku trudnoću i da znaju da li je završena porođajem, a javnost je zabrinuta zbog činjenice da bi na osnovu toga mogli da znaju i da li je žena prekinula trudnoću.\n— Zahtevam objašnjenje ko je inicirao ovu promenu i šta je njen pravi cilj — rekao je opozicioni poslanik Krištof Brejz, koji je obelodanio predlog Ministarstva zdravlja.\nPodsetimo, poljska desničarska vlada, na čelu sa partijom „Pravo i pravda“, donela je maksimalno restriktivan zakon o prekidu trudnoće, a Ustavni sud je pre godinu dana odlučio da abortus zbog deformiteta fetusa predstavlja krivično delo.\nA post shared by Wiktoria Magdalena (@wiktoriamagdalena333)\nAbortus je sada dozvoljen samo u slučajevima silovanja, incesta i ukoliko je ugrožen život majke, ali je nedavna smrt jedne trudnice pokazala da je i to diskutabilno. Naime, tridesetogodišnja žena je preminula nakon što lekari, iz straha da ne prekrše zakon, nisu uradili abortus koji je verovatno mogao da joj spasi život. Nakon tog tragičnog događaja desetina hiljada ljudi je protestovalo i tražilo izmenu zakona, pod sloganom „Ni jedna više“ (Ani jednej więcej).\nPoljske vlasti: Legalno je okončati trudnoću kada je ugroženo zdravlje majke >>\nVELIKI USPEH PROTESTA: Poljska odložila odluku o zabrani abortusa\nPoljakinje ponovo na ulicama zbog zabrane abortusa i registra trudnoća


"Orlovi": "Dobra uvertira za ono što sledi" - Sportske.net\n"Orlovi": "Dobra uvertira za ono što sledi"\nSrpski reprezentativci Nikola Kalinić i Vladimir Štimac složili su se u oceni da je bilo najvažnije upisati pobedu na startu SP a da će sutrašnji duel sa Francuzima biti dobra prilika da se prikaže još kvalitetnija igra.\nKošarkaški reprezentativac Srbije Nikola Kalinić rekao je danas da je pobeda nad Egiptom dobra uvertira za nastavak Svetskog prvenstva u Španiji.\n"Cilj nam je da igramo našu igru – sa brzom tranzicijom, dosta kontranapada, ime protivnika nam ne znači mnogo. Ovo je dobra uvertira za ono što sledi", rekao je Kalinić posle utakmice u Granadi.\nSrbija je savladala Egipat sa 85:64 u prvom kolu Grupe "A" na Svestkom prvenstvu.\n"Ovo je dobar rezultat, nismo im dali da nas iznenade i naprave neke probleme. Prva utakmica je uvek jedna od najvažnijih, međutim ušli smo vrlo kvalitetno, pre svega jakom odbranom", kazao je Kalinić.\nSrbija će u narednom kolu, sutra od 15.30, igrati protiv aktuelnog evropskog šampiona Francuske.\n"Sigurno da će biti mnogo teže, ali je nama najvažnije da nametnemo naš stil igre. Danas smo grešili, ali je to uglavnom bilo na kraju kada smo se opustili", istakao je Kalinić.\nCentar Vladimir Štimac rekao je da je njegova ekipa protiv Egipta odradila ono što se od nje i očekivalo.\n"Čestitam Egiptu, i oni se adaptiraju kao i mi. Borili smo se. Mi smo odradili ono što se očekivalo od nas. Preuzeli smo kontrolu i odradili posao do kraja", rekao je štimac.\nOn nije hteo šire govori o sledećem rivalu "Orlova":\n"Francuzi su šampioni Evrope. Imaju i igrače koji su NBA šampioni. Na nama je samo da se spremimo", istakao je Štimac.\nUtakmica između Srbije i Francuske igraće se sutra od 15.30.\nČekajući Danilovića - ''Orlovi'' stigli u Beograd, kako su dočekani? Bogdan objasnio šta to Srbija ima


SARADNJA NOVE CRNJE I OPŠTINE ŽOMBOLJ: Promovisanje biciklističkog turizma – Zrenjanin\nSARADNJA NOVE CRNJE I OPŠTINE ŽOMBOLJ: Promovisanje biciklističkog turizma\n10/10/2017 20/10/2017 List Zrenjanin\nProjekat za razvoj cikloturizma u Srbiji i Rumuniji „Tour de Banat“ predstavljen je danas na konferenciji u Srpskoj Crnji. Opština Nova Crnja biće nosilac projekta, a partneri će biti rumunska opština Žombolj i Regionalni centar za društveno-ekonomski razvoj Banat.\nMenadžer ovog projekta je Jovan Eraković, poznati cikloturista koji je pre desetak godina istražio i trasirao Dunavsku Eurovelo 6 rutu kroz Srbiju. On najavljuje da će u okviru projekta „Tour de Banat“ biti izrađena mobilna aplikacija i štampane karte, zatim da će biti trasirane i definisane četiri nove biciklističke rute u ovom regionu. Osim toga, u Srpskoj Crnji predviđena je i izgradnja prvog Regionalnog centra za razvoj cikloturizma u Srbiji, kao i izgradnja Turističkog stopa za bicikliste u Žombolju.\nProjekat „Tour de Banat“ je počeo u julu ove godine i trajaće do septembra 2018. Finansiran je od strane Interreg IPA Programa prekogranične saradnje Rumunija – Srbija, a ukupna vrednost projekta je 535.933 evra.\nObjekat koji treba da se rekonstruiše za Regionalni centar za razvoj cikloturizma\nRAZVOJ CIKOTURIZMA U OPŠTINI NOVA CRNJA\n← JEDNOKRATNA POMOĆ SREDNЈOŠKOLCIMA IZ IZBEGLIČKIH PORODICA: Prijavljivanje do kraja novembra\nJEZERO 3: Velika mrlja brine prolaznike →


Tači u ponedeljak pred sudijama u Hagu\nHašim Tači i ostali bivši oficiri teroristicke OVK-a, optuženi za ratne zločine, u ponedeljak prvi put pred sudijama u Hagu.\nDojučerašnji predsednik Kosova Hašim Tači, koji je između ostalog optužen za ratne zločine, prvi put će izaći pred sud u Hagu u ponedeljak, saopšteno je iz Specijalizovanih veća Kosova.\n„Dana 9. novembra u 15.00 održaće se prvo pristupanje sudu Hašima Tačija u sudnici Specijalizovanih veca Kosova u Hagu“, navodi se u saopštenju i precizira da je to prvo pristupanje sudu Tačija u predmetu sprecijalizovanih tužilaca protiv Tačija, Kadrija Veseljija, Redžepa Seljimija i Jakupa Krasnićija.\nOptužnica protiv Tačija potvrđena je 26. oktobra 2020. a Tači je nakon predaje i juče prebačen u Hag i smešten u pritvorski objekat Specijalizovanih veća u Hagu.\nU optužnici se Hašim Tači tereti po raznim vidovima krivične odgovornosti za ratne zločine i zločine protiv čovecnosti prema međunarodnom pravu.\n„Prvo pristupanje sudu Hašima Tačija održaće se na javnoj sednici. Tokom sednice za prvo pristupanje sudu sudija za prethodni postupak proverava da li su ispoštovana prava optuženog, uključujuci i njegovo pravo na pravno zastupanje, kao i da li optuženi razume optužbe za koje se tereti“, saopšteno je iz Specijalizovanih veća.\nU optužnici koju je podiglo Specijalizovano tužilaštvo Kosova, sa sedištem u Hagu, Hašim Tači, Kadri Veselji, Jakup Krasnići i Redžep Seljimi terete se da su izvršili zločine protiv čovečnosti sa ciljem sticanja i vršenja kontrole nad celim Kosovom, različitim sredstvima.\n„Sva dela navedena u ovoj optužnici bila su deo široko rasprostranjenog ili sistematskog napada usmerenog na protivnike. Zločini su sledili dosledni obrazac, šire porodice i zajednice žrtava, i trebalo je da posluže kao upozorenje i da izvrše pritisak na ciljano stanovništvo“, navodi se, između ostalog, u optužnici na 68 strana koju je potpisao tužilac Džek Smit.\nU optužnici piše i da su četvorica optuženih, kao i drugi članovi te, navodi se, udružene zločinačke organizacije, u periodu od marta 1998. do septembra 1999. godine to radili na način koji je uključivao zastrašivanje, maltretiranje, hapšenje, mučenje, ubistava, kidnapovanja.\nTags: Hašim Tači, Kosovo, ovk\nTramp: Izbori još nisu gotovi


SARAJEVO, Najveći akumulirani gubitak na kraju 2017. iskazao je SKB Mostar u iznosu od 72,9 mil. KM, uz prednjačenje i po akumuliranim ukupnim obavezama od 105 mil. Po akumuliranim obavezama slijede UKC Tuzla – 50,4 mil., UKC Sarajevo – 47,6\n20.06.2017. / 15:02\nBANJALUKA, Predsjednik Sindikata zdravstva i socijalne zaštite Republike Srpske Milenko Granulić smatra da zdravstvene ustanove u Republici Srpskoj moraju da plaćaju tekuće obaveze za poreze i doprinose i da im u tom slučaju računi neće biti blokirani.\nPoreska uprava: Riješiti dugovanja zdravstvenih ustanova\nBANJALUKA, Predstavnici Poreske uprave i Ministarstva zdravlja i socijalne zaštite Republike Srpske razgovarali su o problematici duga zdravstvenih ustanova u Srpskoj za poreze i doprinose, a naglašeno je da je u narednom periodu potrebno iznaći rješenja s ciljem stabilizacije stanja\nKontrola izdavanja fiskalnih računa u zdravstvenim ustanovama\n09.08.2016. / 11:28\nBANJALUKA, Poreska uprava Republike Srpske sprovodi inspekcijsku kontrolu primjene Zakona o fiskalnim kasama, s ciljem utvrđivanja izdavanja fiskalnih računa u zdravstvenim ustanovama.


"Imajući u vidu stradanja, obe Jugoslavije greška za Srbe" | WebTribune\nHome SPEKTAR “Imajući u vidu stradanja, obe Jugoslavije greška za Srbe”\nPredsednik RS Milorad Dodik posetio spomen sobu “Kosmetske žrtve” i poručio da se ne smemo nikada pomiriti sa zločinima i nepravdom prema Srbima.\nZahvaljujući Udruženju porodica kidnapovanih i ubijenih na KiM Na čuvanju uspomene na stradale, Dodik je naveo da je Srpska posebno osetljiva na stradanja Srba sa Kosova i Metohije i ima posebnu empatiju prema njima, jer je i sama doživela slično stradanje tokom raspada bivše Jugoslavije.\nBoli nedostatak empatije drugih za srpske žrtve i pokušaj da se Srbima pripiše etiketa genocidnog naroda. I to je stereotip koji se još provlači. Sama prevara oko Srebrenice govori o tome kakvi su scenariji bili na sceni. Dok je svet oplakivao bele marame, majke Srebrenice, bio je potpuno indiferentan prema crnim marama srpskih majki”, naveo je Dodik, ističući da se protiv toga mora boriti.\nPrema njegovim rečima, očigledno je da Srbi, koji su stvorili dve Jugoslavije, nisu dovoljno vodili računa o svom nacionalnom identitetu, te da su nesebično dali i identitet i državu drugima.\n“Sve su to srpske zablude i obe Jugoslavije, imajući u vidu stradanje Srba, ozbiljna su srpska nacionalna i državna greška. Boreći se za Jugoslaviju, Srbi su smatrali da i drugi tako rade, ali to očigledno nije bilo tako”, kazao je Dodik.\nOn navodi da su Srbi iz tog razloga i podeljeni na različite lokacije, a oni koji bi, kaže, trebali da dele pravdu, govorili su o bosanskim Srbima, kosovskim Srbima, hrvatskim Srbima.\n“Tako su postavili temelj pristupu da se nikada integralno ne objedini stradanje Srba na prostoru bivše Jugoslavije. Kada bismo sve to sabrali videli bismo da je srpski narod najstradalniji narod u periodu raspada bivše Jugoslavije”, istakao je predsednik Srpske.\nDodao je da jačanjem nacionalnog identiteta, pisma, jezika, vere, Srbi mogu izgraditi suvereni nacionalni i državni prostor i naveo da danas Srbi imaju dve države – Srbiju i Republiku Srpsku.\n“Ostaću posvećen ideji jačanja srpskog nacionalnog i državnog kapaciteta i ono što želimo da uradimo nije upereno protiv drugih u BiH”, kazao je Dodik i dodao da je Republika Srpska država srpskog naroda.\nDanas vidimo da se svet menja, onaj svet koji je bio arogantan prema Srbima polako nestaje, smatra Dodik, navodeći da propagira jedinstvo srpskog naroda, te da se za to bori politički i ljudski.\nIstakao je da razume da je osnovni državni problem Srbije Kosovo i Metohija i naveo da je jedan od najvažnijih nacionalnih pitanja Srbije Srpska. “Srbija je za nas iz Srpske matica i mi to gledamo kao zemlju koja nas okuplja i želimo Srbiji što brži napredak, jer samo jaka i stabilna Srbija može da ima regionalni uticaj i značaj koji treba da ima, jer ona jeste najveća i najmoćnija država na Balkanu. Srpska je tu i neće odustati od svoje državnosti, bez obzira koliko je to teško”, kazao je Dodik.\nPredsedniku Republike Srpske, koji se upisao u spomen knjigu “Kosmetske žrtve”, Udruženje je uručilo zahvalnicu za doprinos borbi za istinu i pravdu za srpske žrtve, koju su uručili i penzionisanom generalu Veselinu Šljivančaninu.\nPredsednik Udruženja Simo Spasić istakao je da im veoma znači poseta predsednika Srpske, u kojoj po mnogim gradovima postoje slične sobe, posvećene srpskim žrtvama.\nNavodeći da Srpska vodi računa o svojim žrtvama, Spasić je kazao da nijedna država nije prodala svoje generale kao Srbija u “vreme dosovske vlasti” i naveo da je od albanskih zločinaca i za vreme NATO bombardovanja na KiM, zajedno sa ubijenim Oliverom Ivanovićem, u južnoj pokrajini nastradalo ukupno 3.650 Srba.


Skupi stanovi u Hrvatskoj, i preko 2.500 evra za kvadrat\nTanjug 12. avgusta 2019. 10:51\nZAGREB – Cene stanova u Hrvatskoj u poslednjih godinu dana rastu, najviše na Jadranu i u Zagrebu, gde su u pojedinim delovima grada stanovi u proseku skuplji od 2500 evra po kvadratu.\nKako prenosi Dnevnik.hr, za godinu dana stambeni objekti poskupeli su za više od sedam odsto, a novogradnja za više od 10 odsto. Najveće poskupljenje nekretnina beleži se u Zagrebu, više od 11 odsto i na Jadranu, više od sedam odsto.\nU Zagrebu stan od 33 kvadratna metra prodaje se za 98 hiljada evra, a gospođa koja ga prodaje kaže da je „možda spremna na neku korekciju“ cene, ali potvrđuje da su cene u tom delu grada i inače visoke, navodi Dnevnik.hr.\nStručnjaci smtraju da su na rast cena uticali su brojni faktori, od državnih subvencija do povoljnijih ekonomskih kretanja, ali ukazuju na to da je na tržištu je tikom godine nastao zastoj.\n„Svi čekaju manje-više septembar i povećana je potražnja za nekretninama jer u tom periodu to mogu iskoristiti. Automatski su i veće cene nekretnina zato što su i sami prodavci toga svesni, pa računaju da ako se nešto želi kupiti, da će se to iskoristiti i ide im u prilog da podignu malo cene“, objašnjava Antonija Mikšić, iz agencije za nekretnine.\nCene, koje su u ovom trenutku, kako tvrde mnogi, „prenaduvane“, uskoro bi mogle ponovio da padnu, što misli i preduzetnik Denis Čupić, koji je već godinama u biznisu s nekretninama.\n„Približavanje cenama od 2500 do 3500 hiljada evra kakve su sad u novogradnji u Zagrebu potpuno su nerealne. Postoji jedna kalkulacija koja govori da bi pad mogao biti od 10 do 20 odsto, pogotovo u nekim dijelovima Zagreba“, kaže Čupić.\nCene stanova pre nekoliko godina podivljale su i u Sloveniji, a vlada je situaciju rešila nižim PDV-om na nekretnine veličine do 120 kvadrata i tako stabilizovala tržište, podseća Dnevnik.hr.


AHA Mura Prvi maj u sve težoj situaciji | Pirot vesti\nPočetna/Ostale vesti/AHA Mura Prvi maj u sve težoj situaciji\nNekoliko stotina zaposlenih u pirotskoj konfekciji “Aha Mura Prvi maj” danas je ponovo blokiralo centar grada i okupilo se ispred zgrada Upravnog okruga Pirot i opštine Pirot. Njihov zahtev je da država ispuni obećanje i preuzme vlasništvo nad ovom fabrikom, kazao je novinarima poverenik ASNS sindikata Vladica Marinković.\n-Došli smo najpre u zgradu Upravnog okruga kako bi nam načelnik okruga zakazao razgovor sa ministrom privrede Željkom Sertićem, ili premijerom Aleksandrom Vučićem. Nažalost, nismo došli do načelnika okruga jer nam je rečeno da je on službeno odsutan van grada, ali se nadamo da ćemo sutra obaviti razgovor sa načelnikom kako bi nam pomogao da zakažemo sastanak sa ministrom Sertićem ili premijerom Vučićem-kazao je Marinković i dodaje da je zahtev zaposlenih samo da država ispuni obećanje i preuzme vlasništvo nad fabrikom.\nPo rečima poverenika UGS “Nezavisnost” Saše Potića kaže da je situacija u fabrici iz dana u dan sve teža i da kupci jedan po jedan napuštaju fabriku, odnosno odnose robu koju imaju u pogonima pirotske fabrike.\n-Nakon poslednjeg sastanka u Beogradu sve češće se pominje stečaj, odnosno likvidacija fabrike zbog čega smo veoma zabrinuti i tražimo da država ispuni obećanje i preuzme vlasništvo a da kasnije nađe novog kupca za fabriku. Jedna od varijanti je i radni stečaj koji podrazumeva da država preuzme obaveze fabrike, a da radno angažovano bude onoliko radnika, za koliko postoji potreba. Nažalost, mislim da trenutno ni to nije moguće jer jednostavno kupci se povlače i uveliko traže alternativna rešenja-kaže Potić.\nDelegaciju sindikata i radnika primio je predsednik opštine Vladan Vasić koji im je kazao da će opština uputili molbu da se održi sastanak predstavnika sindikata i radnika sa ministrom Sertićem.\nPirotska kulturno-umetnička društva u Arhivskom…\nU petak pomoćnik ministra poljoprivrede sa poljoprivrednicima


Gazdinstvo na Makovoj sedmici godinama na meti optužbi za paljenje otpada | (Vesti - 28. 09. 2020) Subotica.com\n28.09.2020. u 12:03h\nStanovnici dela Makove sedmice su se poslednjih godina više puta žalili na neprijatan miris i dim koji, kako tvrde, potiče od paljenja organskog otpada. Prstom upiru u plastenike u Beogradskoj ulici, čiji vlasnik objašnjava da su takve optužbe apsurdne, budući da je jedino što se na njegovom placu pali peć, koju zimi založi da bi ugrejao plastenike. Kako bi se lažnim optužbama konačno stalo na kraj, iz Mesne zajednice poručuju građanima da paljenje otpada dokumentuju i prijave nadležnim organima.\nNa tri hektara zemljišta, pod 78 plastenika porodica Kokovai uzgaja cveće i to pretežno ljiljane, zbog čega se smatraju jednim od najvećih uzgajivača ovog cveta u Srbiji. Kako objašnjava vlasnik Norbert Kokovai, na njegovom placu se ništa ne pali, jer niti imaju otpad koji može da se pali, niti za tako nešto imaju prostora, već jedino zimi založe peć da bi ugrejali plastenike, zbog čega su optužbe da tokom letnjih meseci neprijatan miris i dim potiču od njih neosnovane.\n- Samo u poslednjih mesec dana iz Službe za zaštitu živote sredine su nam bili pet-šest puta, inspekcija rada šest puta, a komunalna milicija skoro svaki dan. Znači imamo jako mnogo problema i ne možemo redovno da radimo, jer uvek neko dolazi da nas kontroliše - priča nam Kokovai. - Bila nam je i inspekcija, pogledali su i videli da te stvari ne radimo, da je kod nas sve po pravilu i ako su toliko puta bili i nisu ništa našli, ne razumem šta je još uvek problem. Inspekcija je bila, postoje zapisnici, sve su slikali, ali ništa nisu našli i trebalo bi da se nađe ko to radi.\nKo je pravi krivac za širenje neprijatnog mirisa i dima po ovom naselju, naš sagovornik ne zna, ali i sam priznaje da paljevinu oseti bar jednom do dva puta nedeljno.\n- Ovo je Makova sedmica, ima jako mnogo vikendica i sad se nakupilo dosta suve trave koju spaljuju i svaki put neko drugi pali, ali mi ne znamo ko i nije na meni da nađem ko to radi - ističe Kokovai. - Oni koji prijavljuju se fokusiraju na mene, a nismo mi, dok oni koji to stvarno rade, mogu da pale otpad slobodno jer njih nema ko da prijavi. Četiri ili pet godina to traje, a mi smo uradili sve što treba i drugačije ne možemo da funkcioništemo, nego ga grejemo plastenike zimi.\nSpaljivanje organskog otpada na Makovoj sedmici tema je kojom se godinama bave i u Mesnoj zajednici, kaže Mirsad Nalić, predsednik Saveta, jer problem postoji, ali niko neće da prijavi krivca zbog održavanja dobrokomšijskih odnosa, te je, kako ističe, nejasno zbog čega neko želi da uništi jednog od najvećih uzgajivača ljiljana u našoj zemlji.\n- Građani se ne žale, samo pojedinci, dvoje-troje u toku meseca se požale direktno, iako imamo prijem građana na koji nikad niko nije došao da prijavi neki problem na teritoriji Mesne zajednice, već objavljuju na Fejsbuku ili po internet stanicama, ali direktno meni niko ništa - kaže Nalić, dodajući da je i sam u više navrata obišao plastenike. - To su ljudi koji imaju registrovanu firmu, svoje zaposlene, njihove kapije su otvorene svakog dana od 7 do 15 časova i može da se uđe, dakle ne rade ništa sumnjivo.\nKako bi se lažnim optužbama stalo na kraj, predsednik Saveta mesne zajednice poručuje građanima da obavezno dokumentuju paljenje i proslede nadležnim organima.\n- Ako vidite bilo šta, snimite telefonom i prosledite medijima, inspekciji, komunalnoj miliciji, Mesna zajednica može da vam bude poslednja, ali hajde da to rešimo, a ne da se šalju lažne prijave, dopisi, mejlovi. Ako je dva ujutro i vidi se dim, oseti se paljevina, snimite, prezentujete nadležnim organima, koji će jasno videti ulicu, kuću i gde se pali - poručuje Nalić.\nPlastenici na Makovoj sedmici spaljuju organski otpad\nOpet o paljenju otpada na Makovoj sedmici


Počinje obuka rezervista, moraće da je prođu svi koji nisu služili vojsku, a evo koliko će trajati - Infobrif\nObjavljeno 28.02.2019. u 18:22 poslednja izmena 28.02.2019. u 18:53\nBEOGRAD – Ministarstvo odbrane saopštilo je danas da su u ovoj godini izvršena redovna pozivanja vojnih obveznika prevedenih u rezervni sastav, starijih od 30 godina, koji nisu odslužili vojni rok.\n„Konkretno obučavanje građana se odnosi na lica – vojne obveznike prevedene u rezervni sastav, starije od 30 godina, koji nisu odslužili vojni rok. Obuka se realizuje u cilju stvaranja još jednog izvora popune jedinica Vojske Srbije licima iz rezervnog sastava mlađih godišta i odgovarajuće specijalnosti, pored lica iz rezervnog sastava koja su odslužila vojni rok sa oružjem i koji su već obučeni pripadnici rezervnog sastava“, objašnjava Ministarstvo u saopštenju.\nAmfilohije odgovorio na poziv Markovića: Spremni za…\nMinistarstvo odbranePozivRezervni sastavvojni obveznici\nIlija Petković ima novu funkciju\nBil Gejts: Ovih 10 tehnologija mogle bi da promene svet u 2019. godini\nAmfilohije odgovorio na poziv Markovića: Spremni za razgovor kako bi se povratio mir…


SJAJAN USPEH ZRENJANINSKIH TENISERA VETERANA | SportInfo\nHome / Ostali sportovi / SJAJAN USPEH ZRENJANINSKIH TENISERA VETERANA\nApril 22, 2018\tOstali sportovi Ostavite komentar\nNa početku nove teniske sezone za veterane, ekipa iz Zrenjanina na turniru Open Pančevo 2018. bila je brilijantna i u izuzetno jakoj konkurenciji osvojila gotovo sva odličja. Turnir u Pančevu igrao se u okviru međunarodnog prvenstva Vojvodine i okupio je izuzetno veliki broj kvalitetnih tenisera.\nU konkurenciji 35+ Vladimir Brnić dominatno je osvojio prvo mesto.U konkurenciji 45+ Dragan Gladić takođe je briljirao i osvojio prvo mesto, dok je u konkurenciji 55+ godina Miodrag Tatić Tale u uzbudljivom i do kraja neizvesnom finalu, izgubio u taj breku trećeg seta i zauzeo drugo mesto.\nU konkurenciji dublova 35+ Vladimir Brnić- Dragan Gladić opravdali su epitet najboljih u pojedinačnoj konkurenciji i osvojili prvo mesto i titulu najboljih i u dublu, a u konkurenciji dublova 50+ Miodrag Tatić- Ljubiša Šljapić osvojili su drugo mesto.\nNakon povratka u Zrenjanin, deo pobedničke ekipe proslavio je opušteno uz kulinarske specijalitete picerije Montecito i njihove čudesne novotarije sa roštilja…\nRADIČEVIĆKA I VUKELJA BRONZANE


Dodik: Republika Srpska nema koristi od BiH - Klix.ba\nDodik: Republika Srpska nema koristi od BiH\n9.8.2011. u 15:31\nPredsjednik Republike Srpske (RS) i SNSD-a Milorad Dodik najavio je za 2. i 3. septembar sastanak rukovodstva SNSD-a i SDS-a, kao i svih predstavnika tog entiteta u državnim organima, kako bi razmatrali, kako kaže, sva pitanja vezano za poziciju RS-a u BiH, za koju je ustvrdio da ekonomski šteti tom entitetu.\n"Nakon tog sastanka Nebojša Radmanović, Milorad Živković, Ognjen Tadić i ja pozvat ćemo sve imenovane predstavnike Srba na sastanka s namjerom da konsolidiramo naš politički pristup u BiH. Mi odavno nemamo korist od BiH. Naša ekonomija trpi zbog BiH i na gubitku smo. U septembru ćemo izaći pred parlament o tome koliko finansijski košta RS ovakva BiH i da nam nije to potrebno? Mi mislimo da nam nije potrebno i to ćemo dokazati na računu“, ustvrdio je Dodik na pres-konferenciji u Banjoj Luci.\nNavodeći da želi u BiH politiku čistog računa, on je naveo da BiH jedino na tome može da opstane.\nS tim u vezi, iznio je i podatak da FBiH duguje RS-u oko 68 miliona od indirektnih poreza, jer je ranije, tvrdi, dobijala više prihoda od UIO.\nDodik je ustvrdio i da se nijednog momenta nije šalio kada je najavljivao da će RS otvoriti svoje predstavništvo u BiH, te da će to relizirati do kraja godine.\nIako su srpski predstavnici zastupljeni u bh. organima, Dodik dodaje da je otvaranje predstavništva potrebno zbog "neraščišćenih" računa s FBiH po pitanju isplate penzija za 24.000 onih koji su je zaradili u tom bh. entitetu, kao i toga da se po njegovoj tvrdnji Srbi ne vraćaju u FBiH i "svega ih je 1,2 posto u Sarajevu i u veoma su ponižem položaju, nemaju zaštitu i u neadekvatnom su stanju".\nTo, i kaže, niz drugih pitanja bit će otvorena u tom predstavništvu RS-a u Sarajevu.\nPonovio je i da RS neće dozvoliti povećanje budžeta zajedničkih institucija, odnosno smatra da se mora smanjiti taj okvir za 18 ili 20 posto u odnosu na lanjski, kao i da RS neće pristati na neke IPA projekta kojima se traži prenos nadležnosti.\nPonovio je da ne spori teritorijalni okvir BiH, u skladu s Dejtonom, ali i ne poštuje "arogatnu silu visokih predstavnika koji govore šta se mora da radi u BiH".\nNije optimist kada je u pitanju skoro formiranje Vijeća ministara, iako kaže da će ići na sve sastanke koji se po tom pitanju budu organizirali, ali i dodaje da bi novi saziv izvršne vlasti u BiH mogao biti formiran tek naredne godine.\nNa današnjoj pres-konferenciji Dodik je iznio i tvrdnje kako je RS stabilna, te iznio i podatke o prosječnoj inflaciji od četiri posto, rastu industrijske proizvodnje, bruto društevnog proizvoda..., dok je u FBiH, kako tvrdi, sasvim druga situacija, protesti, blokade, "čega nema u RS-u iako postoje određeni problemi".\nNovac koji će dobiti nakon što je Osnovni sud u Banjoj Luci presudio u njegovu korist u parničnom postupku protiv zaposlenih u Radio-televiziji Federacije BiH i naložio im naknadu štete zbog klevete za pretrpljene duševne bolove zbog povrede ugleda-klevete u emisiji "60 minuta" emitiranoj na ovoj televiziji, Dodik je najavio da će uputiti socijalno ugroženim u Federaciji BiH.\nSrbi na Kosovu bez odluke o sporazumu\n09.08.2011. u 15:41


INDUSTRIELL – nova IKEA kolekcija stiže i u Beograd - Domino magazin\nINDUSTRIELL – nova IKEA kolekcija stiže i u Beograd\nIz svakog proizvoda INDUSTRIELL kolekcije oseća se ljudskost i toplina\nVeć smo pisali o saradnji kompanije IKEA sa holandskim dizajnerom Pietom Heinom Eekom koja unosi jedinstvenost u masovnu proizvodnju nameštaja. Nova kolekcija INDUSTRIELL stiže u Beograd.\nKako bi ljubiteljima ručno rađenih predmeta omogućila jedinstvene proizvode po pristupačnoj ceni, švedska kompanija IKEA preokrenula je principe industrijske proizvodnje. U saradnji sa priznatim dizajnerom Pietom Heinom Eekom, stvorena je INDUSTRIELL kolekcija, koja otklanja jednoličnost masovne proizvodnje i donosi proizvode sa odlikama ručne izrade. Ovu kolekciju možeš pronaći u robnoj kući IKEA Beograd Istok i na ikea.rs od 05. aprila.\nUkrštajući ideje, Piet i IKEA razvili su inovativne načine obrade drveta, stakla, keramike i tekstila, a svaki komad nameštaja zahtevao je jedinstveni pristup. Kako bi dobili efekat ručne izrade, stolice, stolovi, keramičke vaze, jastučnice i staklene posude, dizajnirani su tako da se međusobno neznatno razlikuju. Tako su, na primer proizvodi od tekstila izrađeni prilagođavanjem ručnih crteža u mašinske strojeve, dok su za keramičke vaze pravljeni ručni kalupi različitih oblika. Ovim inovativnim tehnikama proizvedeni su dosledno jedinstveni predmeti u velikim količinama, a zahvaljajući efikasnosti izrade postignut je visok kvalitet proizvoda po pristupačnoj ceni.\nIz svakog proizvoda INDUSTRIELL kolekcije oseća se ljudskost i toplina. Posebno zanimljiva za ljubitelje “sirovog” izgleda, ova kolekcija slavi prirodne materijale i neobrađene površine, i ističe ono što proizvođači uglavnom pokušavaju da sakriju – nesavršenosti. Svaka komad iz ove kolekcije nosi jedinstven, ljudski pečat i izrađen je tako da se uklopi u tvoj enterijer.\nPiet je u svetu dizajna poznat po korišćenju odbačenih materijala od kojih stvara prelepe komade nameštaja. Ta želja, da uvek otkrije vrednost u sirovinama koje bi nače završile na otpadu, u osnovi je pristupa kompanije IKEA o održivom razvoju i stvaranju bolje svakodnevice za što više ljudi.\n„Industriell je prelepa kolekcija, jer možete osetiti ljudskost i toplinu iza svakog proizvoda i znate da je svaki od njih jedinstven“, izjavila je Karin Gustavsson, kreativni lider u IKEA.\n„Želeli smo da napravimo kolekciju koja će se lako uklopiti u nameštaj koji već imate u svom domu i na taj način postati deo vaše ličnosti”, dodala je Karin.\nPrethodni članak Vozače će nadzirati veštačka inteligencija\nSledeći članak SUPERDRY – proleće / leto 2018


Završeno testiranje polaznika iz naselja Mali Leskovac – Radio "Novi Svet"\nby novisvet · 14. августа 2012.\nKrajem jula meseca 2012. 33 učesnika/ce projekta „Opismenjavanja odraslih Roma i Romkinja“ iz naselja Mali Leskovac, opština Palilula, radili su test nakon završene četvoromesečne obuke pismenosti.\nProjekat „Opismenjavanje odraslih Roma i Romkinja“ Građanske inicijative sprovode od prošle godine kada je 43 polaznika/ca uspešno završilo kurs opismenjavanja. Stanovnici/e kontejnerskih naselja u Barajevu, Rakovici, Makišu, Mladenovcu i Boljevcima (nastalih nakon rasklanjanja naselja ispod mosta Gazela) su tada imali prilike da nauče osnove pismenosti. Znanja koja su stekli pomogla su im da postanu samostalniji i osnaženiji da traže posao ali i lakše obavljaju svakodnevne aktivnosti. Kako bi pomogli što većem broju Roma i Romkinja koji nemaju prilike da idu u večernje škole ili na neki drugi način nadoknade izgubljeno, projekat smo nastavili u romskom naselju Mali Leskovac u Paliluli.\nProjekat „Opismenjavanja odraslih Roma i Romkinja“ podržan je od strane Internacionalnog kluba žena.\nZemun: Rulja od 200 građana šetala uz povike „Ubij, zakolji, da Cigan ne postoji!“\nGypsy Sexuality: Romani and Outsider Perspectives on Intimacy/by Jud Nirenberg\nNext story Pitanje Roma ponovo aktuelno u Francuskoj\nPrevious story Na Visokoj pedagoškoj u Vršcu obrazovanje na romskom


Obezbeđeno 1,8 miliona dinara za PU “Boško Buha” | Oko Nas\nObezbeđeno 1,8 miliona dinara za PU “Boško Buha”\n26/12/2016 Oko nas\nPokrajinski sekretar za energetiku, građevinarstvo i saobraćaj Nenad Grbić uručio je danas 10 ugovora korisnicima bespovratnih sredstava, koji su ovo pravo ostvarili na konkursima Sekretarijata, namenjenih realizaciji projekata u oblasti obnovljivih izvora energije. U ima opštine Vrbas ugovor je potpisao predsednikopštine Milan Glušac, za 1,814.445,60 dinara ostvarenih na osnovu konkursa za sufinansiranje realizacije projekta primene toplotnih pumpi za zagrevanje odnosno hlađenje objekta u PU “Boško Buha”.\nPrema rečima Glušca, opština Vrbas nastavlja sa projektima energetske efikasnosti, a pohvala pokrajniskog sekretarijata za našu Kancelariju za energetsku efikasnost, potvrđuje da smo napravom putu. “I u 2017. godini nastavićemo da se pojavljujemo na svim javnim pozivima i konkursima sa pripremljenim projektima, da tražimo dalju podršku vlade Vojvodine i Srbije”, rekao je Glušac.\nInače, ukupna vrednost ovih ugovora iznosi nešto više od 27 miliona dinara. Nepunih sedam miliona dinara usmereno je u projekte za primenu solarne energije za pripremu tople potrošne vode u objektima javne namene. Na ovaj način biće sufinansirani projekti u Predškolskoj ustanovi „Bambi“ u Bačkoj Topoli, Fakultetu za fizičko vaspitanje Univerziteta u Novom Sadu, Domu zdravlja u Žitištu, Ustanovi za predškolski vaspitanje i obrazovanje „Čika Jova Zmaj“ u Adi i Tehničkoj školi „Ivan Sarić“ u Subotici.\nPrethodni članakMK “Paradiso“ u novogodišnjoj akciji – Slatkiši za svu decuSledeći članakMališani na Dečjem odeljenju OBV dobili paketiće